Downloaded from YTS.BZ
Official YIFY movies site: YTS.BZ
ದ ಲಾಸ್ಟ್ ಸನ್‌ರೈಸ್
ನನ್ನ ದೇಹ ನನ್ನ ಶತ್ರುವಾಗಿದೆ.
ಆದರೆ ನಾನು ಭೂಮಿಯ ಒಂದು ಕಣವಷ್ಟೇ.
ಅನಾರೋಗ್ಯವೋ ಅಥವಾ ಸಾವುಬದುಕಿನ ಪ್ರಶ್ನೆಯೋ, ಸಾಗರಕ್ಕೆ ಇದರ ಚಿಂತೆ ಇಲ್ಲ.
ನಮ್ಮ ಹೋರಾಟಗಳು ಅಥವಾ ನಮ್ಮ ನೋವನ್ನು ಲೆಕ್ಕಿಸಲ್ಲ,
ಅಥವಾ ಇಂತಹ ಒಂದು ಕೊನೆಯ ಬೇಸಿಗೆಗಾಗಿ ನಾನು ಸರ್ವಸ್ವವನ್ನೂ
ಧಾರೆಯೆರೆಯುತ್ತಿದ್ದೆ ಎಂಬುದನ್ನೂ ಲೆಕ್ಕಿಸಲ್ಲ.
ಒಂದು ಕೊನೆಯ ಸೂರ್ಯೋದಯ…
ಅವನ ಜೊತೆ.
3 ತಿಂಗಳ ಹಿಂದೆ ಹ್ಯೂಸ್ಟನ್, ಟೆಕ್ಸಾಸ್
ರೈ. ರೈ.
ರೈ!
ಆ ಕಡೆ ಹೋಗು! ನಾನು ನೋಡಿಕೊಳ್ಳುತ್ತೇನೆ. ಪರವಾಗಿಲ್ಲ.
ಪರವಾಗಿಲ್ಲ. ಉಸಿರಾಡು. ಉಸಿರಾಡು, ರೈ. ನೀನು ಉಸಿರಾಡಲೇಬೇಕು, ಚಿನ್ನ.
ಈ ಹಂತದಲ್ಲಿ, ನೀನು ಶಸ್ತ್ರಚಿಕಿತ್ಸೆ ಮಾಡಿಸಿಕೊಂಡರೇನೇ ಒಳ್ಳೆಯದು, ಒರಾಯ.
ಈಗಲೂ ನಾವು ಗೆಡ್ಡೆಗಳನ್ನು ತೆಗೆದುಹಾಕಬಹುದು,,
ಫಿಟ್ಸ್ ನಿಲ್ಲಿಸಬಹುದು.
ನಾನು ನನ್ನ ಸ್ಮರಣಶಕ್ತಿಯನ್ನೂ ಕಳೆದುಕೊಳ್ಳಬಹುದು.
ಜನರು, ಸ್ಥಳಗಳು, ಹೇಗೆ ನಡೆಯಬೇಕು, ಹೇಗೆ ನೃತ್ಯ ಮಾಡಬೇಕು, ಹೇಗೆ ಬದುಕಬೇಕು.
ನಾನು ಏನೋ ಅದನ್ನೇ ಮರೆತುಬಿಡಬಹುದು.
ನಾವು ಮಾತಾಡುತ್ತಿರೋದು ನಿನ್ನ ಜೀವನದ ಬಗ್ಗೆ.
ಹೌದು, ಅಮ್ಮ, ಇದು ನನ್ನ ಜೀವನದ ಪ್ರಶ್ನೆ.
ಸರಿ, ನಾವು ಔಷಧಿ ಹೆಚ್ಚಿಸಬಹುದು,
ಆದರೆ ಇದರಿಂದ ಅಡ್ಡಪರಿಣಾಮ ಹೆಚ್ಚಾಗೋ ಸಾಧ್ಯತೆಯಿದೆ.
ಮಾತ್ರೆ ತಪ್ಪಿಸಿಕೊಳ್ಳದಂತೆ ಅಲಾರಾಂ ಇಡು, ಇಲ್ಲದಿದ್ದರೆ ಇದು ಸರಿಯಾಗಿ ಕೆಲಸ ಮಾಡಲ್ಲ.
ಸರಿಯಾಗಿ ತೆಗೆದುಕೊಳ್ಳುತ್ತೀಯಾ?
ರೈ. ರೈ.
ನಿನಗೆ ಮದ್ದು ತೆಗೆದುಕೊಳ್ಳಲು ಇಷ್ಟವಿಲ್ಲ ಅಂತ ಗೊತ್ತು.
ಇಷ್ಟವಿಲ್ಲ ಅಲ್ಲ, ಅದು ನನಗೆ ಭಾವನೆಗಳೇ ಇಲ್ಲದಂತೆ ಮಾಡುತ್ತೆ.
ಸರಿ, ಲೀನಾ, ಇವಳಿಗೆ ಡ್ರೈವರ್ ಬುಕ್ ಮಾಡಿಕೊಡು.
- ಅವಳು ಎಲ್ಲಿ ಬೇಕೋ ಅಲ್ಲಿ ಸುತ್ತಲಿ. - ಖಂಡಿತ.
ಹೋಟೆಲ್‌ನಿಂದ ಎರಡು ಬೀದಿಯಾಚೆ ಒಂದು ಔಷಧಾಲಯವಿದೆ,
ಇವಳ ಔಷಧಿ ಖಾಲಿಯಾದರೆ ಅಲ್ಲಿ ಸಿಗುತ್ತೆ.
ಇದಲ್ಲದೆ, ಇವಳ ಫಿಟ್ಸ್ ಬಗ್ಗೆ ಸಾಮಾನ್ಯ ವಿಷಯಗಳಿಗೆ ಗಮನ ಕೊಡು,
ಮಿನುಗುವ ದೀಪ ಬೇಡ, ಚೆನ್ನಾಗಿ ನಿದ್ರೆ ಮಾಡಬೇಕು, ಒತ್ತಡವಿರಬಾರದು, ಮದ್ಯ ಕುಡಿಯಬಾರದು.
ಚೆನ್ನಾಗಿದೆ. ನಾನು ಸನ್ಯಾಸಿಗಳ ಜೊತೆ ಬೇಸಿಗೆ ಕಳೆಯುತ್ತೇನೆ.
ಮೊದಲ ನಾಲ್ಕು ದಿನ ಸ್ಥಳ ವ್ಯವಸ್ಥಾಪಕರು ಮತ್ತು ವಕೀಲರೊಂದಿಗೆ ಮಾತುಕತೆ ಇರುತ್ತೆ.
- ಸ್ವಲ್ಪ ಖಾಲಿ ಸಮಯ ಇಡಲು ಯತ್ನಿಸಿದೆ, ಆದರೆ… - ಒಟ್ಟಿಗೆ ಸಮಯ ಕಳೆಯೋದು ಏನಾಯಿತು?
ಅಮ್ಮ, ನೀನು ಬೆಳೆದ ಜಾಗ ತೋರಿಸುತ್ತೇನೆ ಅಂತ ಮಾತು ಕೊಟ್ಟಿದ್ದೆ.
ಇಲ್ಲ ಚಿನ್ನ, ನಾವು ಒಟ್ಟಿಗೆ ಬಹಳಷ್ಟು ಸಮಯ ಕಳೆಯುತ್ತೇವೆ.
ನಮಗೆ ಪೂರ್ತಿ ಆರು ವಾರ ಸಿಗುತ್ತೆ.
ನಾವು ಮಯೋರ್ಕಾದಲ್ಲಿ ಮಜಾ ಮಾಡೋಣ.
ನೀನು ಭರವಸೆ ಕೊಟ್ಟಂತೆ ಮಾತ್ರೆ ತೆಗೆದುಕೊಳ್ಳಬೇಕು.
ಆನಾ ಟಾಡ್ ಅವರ ಕಾದಂಬರಿಯನ್ನು ಆಧರಿಸಿದೆ
ಥ್ಯಾಂಕ್ಸ್.
ಸರಿ, ಆ ವೇಳಾಪಟ್ಟಿಯನ್ನು ಮತ್ತೊಮ್ಮೆ ತೋರಿಸು. ಹೂಂ.
- ಹಲೋ. - ಸ್ವಾಗತ.
- ಪೆರಾ, ನಿಮಗಾಗಿ ಕಾಯುತ್ತಿದ್ದೆವು. - ಇಸೊಲ್ದೆ ಅಂತ ಕರೆಯಿರಿ.
ಸ್ವಾಗತ.
ಥ್ಯಾಂಕ್ಸ್. ಇವಳು ನನ್ನ ಮಗಳು, ಒರಾಯ. ಚಿನ್ನ?
- ಹಾಯ್. - ಅವಳಿಗೆ ಜೆಟ್ ಲ್ಯಾಗ್ ಆಗಿದೆ.
- ಹಾಯ್. - ನಿನ್ನ ಕೋಣೆಗೆ ಹೋಗು, ನಾನು ಅಲ್ಲೇ ಸಿಗುತ್ತೇನೆ.
ನನಗೆ ಕಾನ್ಫರೆನ್ಸ್ ಕರೆ ಇದೆ.
ನಮ್ಮ ಸಹಾಯಕ ತಂಡ ನಿಮ್ಮನ್ನು ಭೇಟಿಯಾಗಲು ಎದುರು ನೋಡುತ್ತಿದೆ.
ನಮಸ್ಕಾರ, ನಮ್ಮ ಹೋಟೆಲ್‌ಗೆ ಸ್ವಾಗತ.
- ಹಾಯ್. - ಪ್ರಯಾಣ ಹೇಗಿತ್ತು?
- ಚೆನ್ನಾಗಿತ್ತು. - ಒಳ್ಳೆಯದು.
ಕ್ಷಮಿಸು, ನಿನ್ನ ಕಣ್ಣಲ್ಲಿ ಏನೋ…
ಟಿಕ್‌ಟಾಕ್‌ನಲ್ಲಿ ನೋಡಿದೆ. ಇದಕ್ಕೆ ನನಗೆ 20 ನಿಮಿಷ ಹಿಡಿಯಿತು.
ಇನ್ನೊಂದು ಕಣ್ಣಿನ ಮೇಲೆ ಅಷ್ಟು ಸಮಯ ಹೂಡಬಹುದಾ?
ಕಂಪನಿ ಸಮಯದಲ್ಲಿ ಅಂದರೆ ಅಷ್ಟು ಸಮಯ ಹೂಡಬಹುದು.
ನೀನು ಇಷ್ಟವಾದೆ. ನನ್ನನ್ನು ಹಿಂಬಾಲಿಸು.
ನಾನು ನಿನ್ನ ಕೋಣೆ ತೋರಿಸುತ್ತೇನೆ. ಹೀಗೆ ಬಾ.
- ಅಂದಹಾಗೆ, ನಾನು ಅಮಾರ. - ನಾನು ರೈ.
ಇದು ಲಾಬಿ.
ನಿನಗೆ ಬೇಕಾದಾಗ ಇಲ್ಲಿಗೆ ಬಂದರೆ ನಾನು ಸಿಗುತ್ತೇನೆ.
ಸ್ಪೇನ್‌ನ ಈ ಸ್ವರ್ಗಕ್ಕೆ ಬಂದ ಕಾರಣ?
ಅಮ್ಮನಿಗೆ ರಿಯಲ್ ಎಸ್ಟೇಟ್ ವ್ಯವಹಾರವಿದೆ.
ಅವಳ ಕಂಪನಿ ಹೊಸ ಹೋಟೆಲ್ ಕಟ್ಟಬೇಕೆಂದಿದೆ.
ಇನ್ನೊಂದು ಹೋಟೆಲ್, ಅದ್ಭುತ. ಸ್ಥಳೀಯರಿಗೆ ಇಷ್ಟವಾದ ಹಾಗೇ.
- ನಿನಗೆ ದ್ವೀಪದ ಪರಿಚಯವಿದೆಯಾ? - ಇಲ್ಲ, ಇದೇ ಮೊದಲ ಬಾರಿಗೆ ಬಂದಿದ್ದೇನೆ.
ನಾನು ಟೆಕ್ಸಾಸ್‌ನಿಂದ ಹೆಚ್ಚು ಹೊರಗೆ ಹೋಗಿಲ್ಲ.
ಟೆಕ್ಸಾನ್‌ನವರಾ? ಅದ್ಭುತ.
ರೈ, ನೀನು ಮೋಜಿಗಾಗಿ ಏನು ಮಾಡಲು ಇಷ್ಟಪಡುತ್ತೀಯ?
ಗೊತ್ತಿಲ್ಲ. ಬಹುಶಃ ಬೀಚ್‌ಗೆ ಹೋಗಬಹುದು ಅಥವಾ ಪೂಲ್ ಬಳಿ ಮಲಗಬಹುದು.
ಅದನ್ನು ಮಾಡಬಹುದು, ಆದರೆ ಇನ್ನೂ ಹಲವಾರು ಆಯ್ಕೆಗಳಿವೆ.
- ನಿನಗೆ ಗುಹೆ ಇಷ್ಟವಾ? - ಗುಹೆಯಾ?
ಬಾಯ್‌ಫ್ರೆಂಡ್?
- ಇಲ್ಲ. - ಇಲ್ಲಿನ ಸ್ಥಳೀಯರು ತುಂಬಾ ಸುಂದರವಾಗಿದ್ದಾರೆ.
ಕಾರ್ತೇಜ್‌ನವರು, ರೋಮನ್ನರು, ಮಿಶ್ರ ಜನಾಂಗದವರಿದ್ದಾರೆ,
ಫ್ರಾನ್ಸ್ ಮತ್ತು ಸ್ಪೇನ್‌ನಿಂದ ಬಂದ ಕ್ಯಾಟಲಾನ್ ವಸಾಹತುಗಾರರು.
ಬಫೆ ಥರ, ನಿನಗೆ ಯಾರು ಇಷ್ಟವೋ ಅವರನ್ನು ಆರಿಸಿಕೋ.
ಮರಗಳ ಮೇಲೆ ಆಡುಗಳನ್ನು ನೋಡಿದರೂ ಆಶ್ಚರ್ಯಪಡಬೇಡ.
- ಮರಗಳ ಮೇಲೆ ಆಡುಗಳಾ? - ಹೌದು, ಮರಗಳ ಮೇಲೆ ಆಡುಗಳು.
ನನ್ನ ಮಾತಿನ ಅರ್ಥ, ಇದು ನಿನಗೆ ಮರೆಯಲಾರದ ಬೇಸಿಗೆ ಆಗುತ್ತೆ.
ನಿನ್ನ ಅಮ್ಮನ ಕೋಣೆ ಹಾಲ್‌ನ ಆಚೆ ಇದೆ,
ಮತ್ತು ಇದು ನಿನ್ನದು.
ನಿನ್ನ ಅಮ್ಮನ ಕಂಪನಿ ಅದ್ಭುತವಾದ ಸ್ಥಳವನ್ನು ನಿರ್ಮಿಸಿದೆ.
ಹೌದು.
ಕ್ಷಮಿಸು.
6:00 ಔಷಧಿ ಸಮಯ
ಸರಿ, ನಾನು ಹೋಗುತ್ತೇನೆ.
ನಿನಗೆ ಏನಾದರೂ ಬೇಕಾದರೆ ನನಗೆ ಕರೆ ಮಾಡು.
ಆಫ್ ವೀಡರ್‌ಝೇನ್. ಬೈ-ಬೈ.
ಥ್ಯಾಂಕ್ಸ್, ಅಮಾರ.
ನಾಳೆಯ ವೇಳಾಪಟ್ಟಿಯಲ್ಲಿ ಏನಿದೆ?
ಸತತ ಸಭೆಗಳು ಮತ್ತು ಪಾರ್ಟಿ ಯೋಜನೆ ಇದೆ.
ಯಾವ ಪಾರ್ಟಿ?
ನಿಧಿಸಂಗ್ರಹಣೆಗಾಗಿ.
ಹೋಟೆಲ್ ನಿರ್ಮಿಸಲು ನಮಗೆ ಅವರು ಅವಕಾಶ ನೀಡಿದ್ದಕ್ಕಾಗಿ,
ನಾವು ಮಯೋರ್ಕಾದ ಮಕ್ಕಳಿಗಾಗಿ ಒಂದು ಕಲಾ ಕೇಂದ್ರ ನಿರ್ಮಿಸುತ್ತಿದ್ದೇವೆ.
ಒಳ್ಳೆಯ ಕೆಲಸ.
ಏನಾದರೂ ತೊಂದರೆಯಾ?
ಕಂಪನಿಯಿಂದ. ಶರತ್ಕಾಲದ ಸಮಯಕ್ಕೆ ವಾಪಸ್ ಹೋಗುತ್ತೇನಾ ಅಂತ ತಿಳಿದುಕೊಳ್ಳಲು.
ನೀನು ವಾಪಸ್ ಹೋಗುತ್ತೀಯ, ಅಲ್ವಾ?
ಈ ಬೇಸಿಗೆಗೆ ವಿಶ್ರಾಂತಿ ಪಡೆದು,
ನಂತರ ಕೆಲಸಕ್ಕೆ ವಾಪಸ್ ಹೋಗುತ್ತೀಯ, ಅಲ್ವಾ?
ಹೌದು.
ಋತುವಿನ ಅಂತ್ಯವನ್ನು ಆಚರಿಸಲು ನಾವೆಲ್ಲರೂ ರಾತ್ರಿ ಹೊರಗೆ ಹೋಗುತ್ತಿದ್ದೇವೆ.
ನೀನಿದ್ದರೆ ಚೆನ್ನಾಗಿರುತ್ತಿತ್ತು.
ಹೇಗಿದ್ದೀಯ? ಹೊಸ ಔಷಧಿ ಸಹಾಯ ಮಾಡುತ್ತಿದೆಯಾ?
ಇನ್ನೂ… ಇದಕ್ಕೆ ಹೊಂದಿಕೊಳ್ಳಬೇಕು.
ನಾವೆಲ್ಲರೂ ನಿನ್ನ ಬಗ್ಗೆ ತುಂಬಾ ಚಿಂತಿಸುತ್ತಿದ್ದೇವೆ.
ಮೊದಲನೆಯದಾಗಿ, ಹಾಗೆ ಮಾಡಬೇಡಿ.
ಎರಡನೆಯದಾಗಿ, ನಾನು ಚೆನ್ನಾಗಿದ್ದೇನೆ.
ಅಮ್ಮ ನಾಳೆಗೆ ತುಂಬಾ ಪ್ಲಾನ್ ಮಾಡಿದ್ದಾಳೆ,
- ಅವಳು ಬೆಳೆದ ಜಾಗ ತೋರಿಸುತ್ತಾಳೆ. - ನಿನ್ನ ಅಮ್ಮ ಸೂಪರ್.
ನಾನು ಹೇಳಿದ್ದನ್ನು ಮರೆತುಬಿಡು. ನಾವೂ ನಿಮ್ಮ ಜೊತೆ ಬಂದಿದ್ದರೆ ಚೆನ್ನಾಗಿರ್ತಿತ್ತು.
ಸ್ಪೇನ್‌ನಲ್ಲಿ ಸುಂದರ ಯುವಕ ಸಿಕ್ಕರೆ ಹೇಳು.
- ಸರಿಯಾ? - ಆಯ್ತು.
- ಖಂಡಿತ. - ಲವ್ ಯು, ಚಿನ್ನ. ಕರೆ ಮಾಡುತ್ತಿರು.
ಲವ್ ಯು, ರೈ!
ಲವ್ ಯು. ಬೈ.
11:00 ಔಷಧಿ ಸಮಯ
ಸುಮಾರು 150 ಅತಿಥಿಗಳು ಬರುತ್ತಾರೆ.
ಅದ್ಭುತ.
ಹೇ, ರೈ, ನಿನಗೆ ಹಾಲು ಬಣ್ಣ ಇಷ್ಟವೋ ಗೋಧಿ ಬಣ್ಣವೋ?
ಅವೆಲ್ಲಕ್ಕೂ ಆಹಾರದ ಹೆಸರನ್ನೇ ಏಕೆ ಇಡಬೇಕು?
ಗೊತ್ತಿಲ್ಲ.
ಚಿನ್ನ, ನೀನು ಹೋಗಿ ಮೋಜು ಮಾಡು, ನಾವು ನಂತರ ಭೇಟಿಯಾಗೋಣವಾ?
- ನಾನು ಬೀಚ್‌ಗೆ ಹೋಗುತ್ತಿದ್ದೆ. - ಸರಿ, ಅದು ಒಳ್ಳೆಯ ಐಡಿಯಾ.
ಡ್ರೈವರ್ ಜೊತೆ ಹೋಗು.
ಹೆಚ್ಚುವರಿ ಮಾತ್ರೆ ಇಟ್ಟುಕೊಂಡಿರು.
ನೀರು ಕೂಡ. ಸ್ವಲ್ಪ ಸನ್‌ಸ್ಕ್ರೀನ್ ಹಚ್ಚಿಕೋ, ಚಿನ್ನ.
- ಮತ್ತು, ರೈ… - ಎಚ್ಚರಿಕೆಯಿಂದಿರಬೇಕಾ?
ಮಜಾ ಮಾಡು.
ತೆಂಗಿನ ಹಾಲಿನ ಬಣ್ಣ ಇಷ್ಟ.
ನೋಡಿದಿರಾ? ಕಾಳಜಿ ಇಲ್ಲ ಅಂತ ನಟಿಸುತ್ತಾಳೆ, ಆದರೆ ಕಾಳಜಿ ಇದೆ.
- ಹಾಯ್. - ಹಾಯ್.
ಬೆಳಿಗ್ಗೆ ಜನ ಇರಲಿಲ್ಲವಾ?
- ಯಾಕೆ? - ನಿನ್ನ ಕಣ್ಣು.
- ನನಗೆ ಐಲೈನರ್ ಇಷ್ಟವಾಯಿತು. - ಥ್ಯಾಂಕ್ಸ್.
ಎಲ್ಲಿಗೆ ಪಯಣ?
ಯಾವ ಬೀಚ್‌ಗೆ ಹೋಗಲಿ ಅಂತ ನಿನ್ನನ್ನು ಕೇಳಬೇಕೆಂದಿದ್ದೆ.
ನನಗೆ ಒಳ್ಳೆಯ ಜಾಗ ಗೊತ್ತು.
ಇದು ನಿಜಕ್ಕೂ ಒಂದು ಗುಪ್ತ ರತ್ನ.
- ಥ್ಯಾಂಕ್ಸ್. - ಮಜಾ ಮಾಡು.
ಸರಿ.
ನಾನು ಹೃದಯ ಮಯೋರ್ಕಾ
ಏನಾದರೂ ಸಹಾಯ ಬೇಕಾ?
ಇಲ್ಲ, ಇಲ್ಲ.
- ಗುರಾಯಿಸೋದು ಅಸಭ್ಯ, ಮಿಸ್. - ನಾನು…
ನಾನು ಗುರಾಯಿಸುತ್ತಿರಲಿಲ್ಲ. ಹಾಗೇ…
ನಿನ್ನ ಹಿಂದೆ ನೋಡುತ್ತಿದ್ದೆ.
ವಾಹ್. ಸುಂದರ ನೋಟ.
- ಸರಿ, ನಾನು ಹೋಗುತ್ತೇನೆ. - ಹೌದು, ನೀನು ಹೋಗಬೇಕು.
- ಏನಂದೆ? - ನೀನು ಹೋಗಬೇಕು ಅಂದೆ.
- ನಾನು ತಪ್ಪು ಮಾಡಿದೆನಾ? ನಿನಗೆ ಸಮಸ್ಯೆ ಇದೆಯಾ? - ನನಗೆ ಸಮಸ್ಯೆ ಇದೆ.
ಇದು ಸ್ಥಳೀಯರ ಬೀಚ್.
ನಾವು ಸೂರ್ಯಸ್ನಾನ ಮಾಡುವಾಗ ಪ್ರವಾಸಿಗರು ಗುರಾಯಿಸೋದು ನಮಗಿಷ್ಟವಿಲ್ಲ.
ಕ್ಷಮಿಸು. ಇದು ಸ್ಥಳೀಯರಿಗೆ ಮಾತ್ರ ಇರೋ ಬೀಚ್ ಅಂತ ಗೊತ್ತಿರಲಿಲ್ಲ.
ನನಗೆ ಈಜುವ ಆಸೆ ಇತ್ತು.
ಮಾರೆಸ್ & ಮಾರ್ ಹೋಟೆಲ್‌ನಲ್ಲಿನ ಪೂಲ್ ನಿನಗೆ ಇಷ್ಟವಾಗಬಹುದು.
ನಿನಗೆ ಹೇಗೆ…
ಏಕೆ? ನಾನು ನಿನ್ನ ಗಮನ ಸೆಳೆಯುತ್ತಿದ್ದೇನಾ?
ಇಲ್ಲ.
ನಾನು ಹೋಗುತ್ತೇನೆ.
ಹಾಯ್. ಹಲೋ. ನಿಮ್ಮ ಹತ್ತಿರ…
ಸರಿ.
ನಮಸ್ಕಾರ. ಇಲ್ಲಿ ಕೇಳಿ.
ನೀವು ಇಂಗ್ಲೀಶ್ ಮಾತಾಡುತ್ತೀರಾ?
ನನ್ನ ಹತ್ತಿರ ಹಲವು ವರ್ಣಚಿತ್ರಗಳು ಮಾರಾಟಕ್ಕಿವೆ.
ನನಗೆ… ನಿಮ್ಮ ಬಳಿ ಚಾರ್ಜರ್ ಇದೆಯಾ?
ಬಹುಶಃ ಬಲ ಬದಿಯಲ್ಲಿದೆ? ಅಥವಾ ಮೇಲಿದೆ?
ನನಗೆ ನಿಮ್ಮ…
ಕ್ಷಮಿಸಿ.
ಕ್ಷಮಿಸಿ. ನಿಮ್ಮ ದಿನ ಚೆನ್ನಾಗಿರಲಿ. ಥ್ಯಾಂಕ್ಸ್.
- ಓ ದೇವರೇ. - ಕ್ಯಾಬ್ರಾನ್.
ಕ್ಷಮಿಸು.
ಕೇಳು, ಮಿಸ್.
ನೀನು ನೋಡಬಹುದು ಆದರೆ ಮುಟ್ಟಬಾರದು.
ಪೊಲೀಸ್ ಕಂಪ್ಲೇಂಟ್ ಕೊಡಲಾ?
ತಮಾಷೆ ಮಾಡಬೇಡ. ನಾನು ಹೊಟೇಲ್‌ಗೆ ಹೋಗ್ತಿದ್ದೇನೆ.
ದಯವಿಟ್ಟು, ನನಗೆ ದಾರಿ ಬಿಟ್ಟರೆ.
ಆ ದಾರಿ ಅಲ್ಲ.
ಆ ದಾರಿಯೂ ಅಲ್ಲ.
ದಾರಿ ತಪ್ಪಿದೆಯಾ, ಮಿಸ್ ಅಮೇರಿಕಾ?
ಇಲ್ಲ, ದಾರಿ ತಪ್ಪಿಲ್ಲ.
ಈ ಸುಂದರವಾದ ಅಂಕುಡೊಂಕಾದ ಬೀದಿಗಳಲ್ಲಿ ವಿಹರಿಸುತ್ತಿದ್ದೇನೆ.
ನೀನು ನಿರಾಕರಿಸಬಹುದು,
ಅಥವಾ ದಾರಿ ತಪ್ಪಿದ್ದನ್ನು ಒಪ್ಪಿಕೊಂಡು ನನ್ನ ಸಹಾಯ ಕೇಳಬಹುದು.
ನಾನು ದಾರಿ ತಪ್ಪಿಲ್ಲ.
ಸಹಾಯ ಬೇಕಿಲ್ಲ, ಥ್ಯಾಂಕ್ಸ್.
ನೀನೇನು ಮಾಡುತ್ತಿದ್ದೀಯ? ನನ್ನನ್ನು ಹಿಂಬಾಲಿಸುತ್ತಿದ್ದೀಯಾ?
ಹೌದು. ನೀನು ಬೀಚ್‌ನಲ್ಲಿ ನನ್ನನ್ನು ಕಣ್ತುಂಬಿಕೊಳ್ಳುತ್ತ ನನ್ನ ಮೇಲೆ ಪ್ರಭಾವ ಬೀರಿದೆ,
ನಿನ್ನಿಂದ ದೂರವಿರಲು ಸಾಧ್ಯವಾಗಲಿಲ್ಲ.
- ನೀನು ಯಾವಾಗಲೂ ಇಷ್ಟು ವಿಚಿತ್ರವಾಗಿರ್ತೀಯಾ? - ವಿಚಿತ್ರವಾ?
ನನಗೆ ನಿನ್ನ ಬಗ್ಗೆ ಚಿಂತೆಯಾಗಿತ್ತು,
ಆದರೆ ನನಗೆ ಮಾಡಲು ತುಂಬಾ ಕೆಲಸಗಳಿವೆ,
ಆದ್ದರಿಂದ ಸಹಾಯ ಬೇಕಿದ್ದರೆ ಹತ್ತು ಸೆಕೆಂಡಲ್ಲಿ ಹೇಳು.
ಸರಿ.
ಮಾರೆಸ್ & ಮಾರ್ ಹೋಟೆಲ್‌ಗೆ ದಾರಿ.
ನೀನಿದನ್ನು ಹಿಡಿದುಕೋ,
ನಾನು ನಿನ್ನ ಕೊಲೆ ಮಾಡಲ್ಲ ಅಂತ ನಿನಗೆ ನಂಬಿಕೆ ಬರಲಿ.
- ಆ ಕಡೆ. - ಆ ಕಡೆಗೇ ಹೋಗುತ್ತಿದ್ದೆ.
ಸುಂದರ ಪುರುಷರು ಮಹಿಳೆಯರನ್ನು ಕೊಲ್ಲುತ್ತಾರೆ.
ಆದರೆ ಅವರು ಆಕರ್ಷಕವಾಗಿಯೂ ಇರುತ್ತಾರೆ, ಆದ್ದರಿಂದ ನೀನು ಕೊಲೆ ಮಾಡಲ್ಲ.
ಅಂದರೆ ನಾನು ಸುಂದರವಾಗಿದ್ದೇನೆ ಅಂತಿದ್ದೀಯಾ?
ನಾನು ಆಗ ನಿನ್ನನ್ನು ಗುರಾಯಿಸುತ್ತಿರಲಿಲ್ಲ.
ಗಮನಿಸುತ್ತಿದ್ದೆ ಅಷ್ಟೇ.
- ಎಲ್ಲರನ್ನೂ. - ಹೌದು.
ಬೆತ್ತಲೆ ಪುರುಷರ ಹೊಸ ಪ್ರಭೇದ,
ಮಯೋರ್ಕಾದ ಬಿಳಿ ಮರಳಿನ ಕಡಲತೀರದಲ್ಲಿ ಗಮನಿಸ್ತಿದ್ದೆ.
- ಟೆಕ್ಸಾಸ್‌ನಲ್ಲಿ ನಗ್ನ ಕಡಲತೀರಗಳಿಲ್ಲ. - ನಿಜವಾಗಿಯೂ?
ಹಾಗಾದರೆ ನೀನಿವತ್ತು ಮಾನವ ಅಂಗರಚನಾಶಾಸ್ತ್ರದ ಬಗ್ಗೆ ಹೊಸ ವಿಷಯ ಕಲಿತೆ ಅಂದುಕೊಳ್ಳುತ್ತೇನೆ.
ನಿನಗೂ ಬೇಕಾ?
- ಇಲ್ಲ, ಬೇಡ. - ನೀನು ಜೊಲ್ಲು ಸುರಿಸುತ್ತಿರೋದನ್ನು ನೋಡಿದೆ.
ಹಠ ಮಾಡಬೇಡ.
ಹಠ ಮಾಡುತ್ತಿಲ್ಲ.
ಪ್ರಯತ್ನಿಸಿ ನೋಡು.
ಇದನ್ನು ಎನ್ಸೈಮಾಡ ಎಂದು ಕರೆಯುತ್ತೇವೆ.
ಕ್ರೋಸೆಂಟ್ ತರಹ ಇದೆ.
- ಆದರೆ ಅದಕ್ಕಿಂತ ಚೆನ್ನಾಗಿದೆ. - ತುಂಬಾ.
ನನಗೆ ಹಸಿವಾಗಿದೆ ಅಂತ ಗೊತ್ತಿರಲಿಲ್ಲ. ಥ್ಯಾಂಕ್ಸ್.
ಏನಾದರೂ ತಿನ್ನುತ್ತೀಯ ಅಂದರೆ ನಾವು ಹೋಗಿ ತಿನ್ನಬಹುದು.
ಜೊತೆ ಬರಲು ಕರೆಯುತ್ತಿದ್ದೀಯಾ?
ಇಲ್ಲ.
ನಿನ್ನ ಹೋಟೆಲ್‌ನಲ್ಲಿ ರೂಮ್ ಸರ್ವಿಸ್ ಇದೆ.
ನಿನ್ನ ಹೋಟೆಲ್‌ನಲ್ಲಿರೋ ಹುಲ್ಲುಹಾಸು ನಿನಗಿಷ್ಟ, ಅಲ್ವಾ?
ನಿನಗೆ ಹುಲ್ಲಿನ ಬಗ್ಗೆಯೂ ಸಮಸ್ಯೆ ಇದೆಯಾ?
ಹೌದು, ಇದೆ.
ಈ ಹುಲ್ಲನ್ನು ಹಸಿರಾಗಿಡಲು ಬಳಸೋ ರಾಸಾಯನಿಕಗಳು ನಾವು ಮೀನುಗಾರಿಕೆಗೆ ಉಪಯೋಗಿಸುವ
ನೀರಿಗೆ ಸೋರಿಕೆಯಾಗುತ್ತೆ ಅಂತ ಗೊತ್ತಾ?
ಪ್ರವಾಸಿಗರಿಗೆ ತೊಂದರೆಯಾಗದಿದ್ದರೆ
ಯಾರಿಗೂ ಚಿಂತೆ ಇಲ್ಲ, ಅಲ್ವಾ?
ಈ ದ್ವೀಪ ಪ್ರವಾಸಿಗರು ಬಂದು ಹಾಳಾಯಿತು ಅನ್ನುತ್ತಿರುವೆ.
"ಐ ಲವ್ ಮಯೋರ್ಕಾ" ಟೀ ಶರ್ಟ್‌ ಅಥವಾ ಕೀಚೈನ್‌ ಅನ್ನು ಯಾರು ಖರೀದಿಸುತ್ತಾರೆ ಅಂದುಕೊಂಡೆ?
ಮಯೋರ್ಕಾದ ಜನರಿಗೆ ಏನು ಒಳ್ಳೆಯದು ಅಂತ ನಿನಗೆ ಗೊತ್ತಿರೋದು ನನಗೆ ಖುಷಿಯಾಗುತ್ತಿದೆ.
ಇಲ್ಲಿ ಎಷ್ಟು ಸಮಯದಿಂದ ಇದ್ದೀಯ?
ಒಂದು ದಿನದಿಂದ. ಆದರೆ ನನ್ನ ಅಮ್ಮ ಇಲ್ಲಿಯವಳೇ.
ಹೌದಾ?
ನಿನ್ನ ಪರಿಣತಿ ನನಗೆ ಗೊತ್ತಿರಲಿಲ್ಲ, ಕ್ಷಮಿಸು.
ಬೈ.
ಹೇ.
ಅಷ್ಟು ಬೇಗ ಮನಸ್ಸು ಬದಲಾಯಿಸಿದೆಯಾ?
ಎರಡು ನಿಮಿಷ ದೂರವಿರಲು ಆಗಲಿಲ್ಲವಾ?
ಇಲ್ಲ, ನನಗೆ ನನ್ನ ಫೋನ್ ಬೇಕು.
ತಗೋ.
ಕನಿಷ್ಠ ಪಕ್ಷ ಭಾಷೆಯನ್ನು ಕಲಿಯುತ್ತಿದ್ದೀಯ.
ಚಿನ್ನ, ಎಲ್ಲಿಗೆ ಹೋಗಿದ್ದೆ? ಚೆನ್ನಾಗಿದ್ದೀಯಾ?
ಚೆನ್ನಾಗಿದ್ದೇನೆ. ಬೀಚ್‌ಗೆ ಹೋಗಿದ್ದೆ, ನನ್ನ ಫೋನ್‌ನಲ್ಲಿ ಚಾರ್ಜ್ ಇರಲಿಲ್ಲ.
ಚಾರ್ಜ್ ಇರಲಿಲ್ಲವಾ?
ಚಿನ್ನ, ಫೋನ್‌ನಲ್ಲಿ ಚಾರ್ಜ್‌ ಇಟ್ಟುಕೊಳ್ಳಬೇಕು.
ಮಾತ್ರೆ ತಿಂದಿಲ್ಲವಾ?
ಅಮ್ಮ, ಅಮ್ಮ, ನನ್ನ ಹತ್ತಿರ ಹೆಚ್ಚುವರಿ ಮಾತ್ರೆ ಇತ್ತು. ಪರವಾಗಿಲ್ಲ.
ಸರಿ, ಆಯ್ತು.
ನನ್ನ ಚಿಂತೆ ನಿನಗೆ ಗೊತ್ತು.
ನೋಡು, ಎಷ್ಟು ಚೆನ್ನಾಗಿ ಕಾಣುತ್ತಿದ್ದೀಯ. ಮುಖದಲ್ಲಿ ಕಳೆ ಬಂದಿದೆ.
ನಿನ್ನ ಕಣ್ಣುಗಳಲ್ಲಿ ಹೊಳಪಿದೆ.
ಇವತ್ತು ಏನು ಮಾಡಿದೆ ಹೇಳು.
ಮಜಾ ಮಾಡಿದೆ.
ಮಜಾ ಮಾಡಿದೆಯಾ? ಅಷ್ಟೇನಾ? ಇನ್ನೂ ಹೇಳು.
ಮಜಾ ಮಾಡಿದೆ, ಅಮ್ಮ.
ನಿಜ ಹೇಳಬೇಕೆಂದರೆ, ಮಾತ್ರೆಯಿಂದ ಸುಸ್ತಾಗಿದೆ, ನಾನು ಮಲಗಬೇಕು.
ಈ ಡೋಸೇಜ್ ನನ್ನನ್ನು ಕೊಲ್ಲುತ್ತಿದೆ.
ಸರಿ. ಸರಿ. ನಾಳೆ ಮಾತಾಡೋಣ.
ಆದರೆ, ಹೇ,
ನೀನು ಇಲ್ಲಿ ಇರೋದಕ್ಕೆ ನನಗೆ ಸಂತೋಷವಾಗಿದೆ.
ಇನ್ನೂ ಇಲ್ಲೇ ಇರೋದಕ್ಕಾ?
ತಮಾಷೆಯಲ್ಲ. ಈ ಥರ ತಮಾಷೆ ಎಂದಿಗೂ ಮಾಡಬೇಡ.
ಸರಿ, ಕ್ಷಮಿಸು.
ನಾಳೆ ಮಾತಾಡೋಣ. ಐ ಲವ್ ಯು. ಸ್ವಲ್ಪ ವಿಶ್ರಾಂತಿ ಪಡೆ.
- ಐ ಲವ್ ಯು. ಶುಭ ರಾತ್ರಿ. - ಶುಭ ರಾತ್ರಿ.
ರೈ. ಬೀಚ್ ಹೇಗಿತ್ತು?
ನೀನು ನನ್ನಿಂದ ವಿಷಯ ಮುಚ್ಚಿಟ್ಟಿದ್ದೆ.
- ಏನು ಮುಚ್ಚಿಟ್ಟಿದ್ದೆ? ಒಂದು ಕ್ಷಣ. - ಎಲ್ಲ ಬೆತ್ತಲೆಯಾಗಿದ್ದರು.
ಹೌದು, ಅದೇ ಮುಖ್ಯ ವಿಷಯ. ನಿನಗೆ ಅದು ಇಷ್ಟವಾಯಿತಾ?
- ಬೀಚ್ ಮತ್ತು ಸಮುದ್ರ ಸುಂದರವಾಗಿದ್ದವು. - ಮತ್ತೆ ಕಾಡುಪ್ರಾಣಿಗಳು?
ಗೊತ್ತಿಲ್ಲ.
- ಹೂಲಿಯನ್ ಅಂತ ಒಬ್ಬ ವ್ಯಕ್ತಿ ಇದ್ದ. - ಹೂಂ.
ದೊಡ್ಡ ತುಣ್ಣೆ ನನ್ನ ಮಗ.
- ಕ್ಷಮಿಸು, ಅವನದ್ದು ದೊಡ್ಡ… - ಇಲ್ಲ, ನಾನು ಕೇಳಿಸಿಕೊಂಡೆ. ಹೌದು. ಅವನು…
ನಾನು ಅವನನ್ನು ನೋಡಲಿಲ್ಲ. ಹಾಗಾಗಿ ಗೊತ್ತಿಲ್ಲ.
- ಖಂಡಿತ. - ಅಸಭ್ಯವಾಗಿ ವರ್ತಿಸುತ್ತಿದ್ದ.
- ಏಕೆ, ಏನು ಮಾಡಿದ? - ಅವನು…
ನನ್ನನ್ನು ಹೋಟೆಲ್‌ಗೆ ವಾಪಸ್ ಕರೆತಂದ ಏಕೆಂದರೆ ನನ್ನ ಫೋನ್ ಡೆಡ್ ಆಗಿತ್ತು, ಅವನು…
ನನಗೆ ಊಟವನ್ನೂ ಕೊಡಿಸಿದ.
ಈ ವ್ಯಕ್ತಿ ನಿಜವಾದ ದುಷ್ಟನೇ ಇರಬೇಕು.
- ನೀನು ಬರಬೇಕಿತ್ತು, ಆಗ ಗೊತ್ತಾಗುತ್ತಿತ್ತು. - ಕೀಟಲೆ ಮಾಡಿದೆ.
ನನಗೆ ಹೂಲಿಯನ್ ಗೊತ್ತು, ಅವನ ಮೂಡ್ ಕೆಲವೊಮ್ಮೆ ಸರಿ ಇರಲ್ಲ,
ಆದರೆ ಅವನ ಪರಿಸ್ಥಿತಿ ಈಗ ಸರಿಯಿಲ್ಲ. ಯಾಕೋ ತಲೆಕೆಡಿಸಿಕೊಂಡಿದ್ದಾನೆ.
- ನಿನಗೆ ಅವನು ಗೊತ್ತಾ? - ಇದು ಒಂದು ಸಣ್ಣ ದ್ವೀಪ, ಚಿನ್ನ.
ನಿನ್ನ ಮುಖ ನೋಡಿದರೆ ಅವನಿಗೆ ಎರಡನೇ ಅವಕಾಶ ಕೊಡುತ್ತೀಯ ಅನಿಸುತ್ತೆ.
ಅವನು, ನಮ್ಮ ಗುಂಪು ರಾತ್ರಿ ಕ್ಲಬ್‌ಗೆ ಹೋಗುತ್ತಿದ್ದೇವೆ.
- ನೀನು ಬರಬೇಕು. - ಕ್ಲಬ್‌ಗಾ?
ಹೌದು. ದೊಡ್ಡದಾಗಿ, ಜೋರಾಗಿ, ಸಂಗೀತ ಇರುತ್ತೆ.
ಆದರೆ ಜನರು ಬಟ್ಟೆ ಧರಿಸಿರುತ್ತಾರೆ.
- ಅದರ ಬಗ್ಗೆ ನಾನು ಆಮೇಲೆ ಹೇಳಲಾ? - ತೊಂದರೆ ಇಲ್ಲ. ಆಮೇಲೆ ನನಗೆ ಕರೆ ಮಾಡು.
ಮೋಜಿರುತ್ತೆ. ಆದರೆ ಅತಿಯಾದ ಕಲ್ಪನೆ ಬೇಡ.
ಸರಿ. ಬನ್ನಿ.
- ಹಲೋ. - ಹಾಯ್. ನಮ್ಮ ಹೋಟೆಲ್‌ಗೆ ಸ್ವಾಗತ.
ದೇವರೇ, ಇದು ಮುಗಿಯೋದೇ ಇಲ್ಲ.
ಇದು ಮಜವಾಗಿದೆ.
ಪರವಾನಗಿಗಾಗಿ ಕಷ್ಟಪಡುತ್ತಿದ್ದೇನೆ.
ಸರಿ, ಹೇಳು.
ಈ ಸ್ಥಳ ನಿನಗೆ ಇಷ್ಟವಾಯಿತಾ?
ಸುಂದರವಾಗಿದೆ.
ನೀನು ಚಿಕ್ಕ ಮಗುವಾಗಿದ್ದಾಗ
ಈ ದ್ವೀಪದ ಸುತ್ತ ಓಡಾಡುತ್ತಿದ್ದೆ ಅಂತ ಊಹಿಸಿಕೊಳ್ಳಲು ಖುಷಿಯಾಗುತ್ತೆ.
ಇಲ್ಲಿ ಬೆಳೆಯೋದು ಅದ್ಭುತವಾಗಿತ್ತು.
ಈ ಜಾಗ ಯಾಕೆ ಬಿಟ್ಟೆ?
ಅಮ್ಮ ಹೋದ ಮೇಲೆ, ಇದು ನನ್ನ ಮನೆ ಅನಿಸಲಿಲ್ಲ,
ಯಾಕೋ ಗೊತ್ತಿಲ್ಲ.
ನನ್ನ ಕನಸುಗಳು ದೊಡ್ಡದಾಗಿದ್ದವು, ಮತ್ತು ನಾನು ಒಂದು ಸಣ್ಣ ದ್ವೀಪದಲ್ಲಿದ್ದೆ.
ಇದು ಅವಳ ಮನೆಯಾಗಿತ್ತು, ನಾನು ಹೊರಗೆ ಹೋಗಿ ನನ್ನ ಮನೆಯನ್ನು ಕಂಡುಕೊಳ್ಳಲು ಬಯಸಿದ್ದೆ.
ಅದಾಗಲು ಎಷ್ಟು ಸಮಯ ಹಿಡಿಯಿತು?
ಸುಮಾರು ಐದು ವರ್ಷ ಒಂಬತ್ತು ತಿಂಗಳು.
ನಿನಗೆ ಬೇಕಿದ್ದ ಖುಷಿ ಸಿಕ್ಕಿತಾ?
ಆಗಲೇ ನೀನು ಹುಟ್ಟಿದ್ದು.
- ನನ್ನದು ತಮಾಷೆ ಪ್ರವೃತ್ತಿ. - ಹೌದು, ಅಮ್ಮ.
ಹೂಲಿಯನ್‌‌ಗಾರ್ಸಿಯಾ, ಇತರರು ಇಷ್ಟಪಟ್ಟಿದ್ದಾರೆ
1:00 ಔಷಧಿ ಸಮಯ
ಅಲಾರಾಂಗಳು ಬೆಳಿಗ್ಗೆ 8:00 ಮಧ್ಯಾಹ್ನ 1:00 - ಸಂಜೆ 6:00 - ರಾತ್ರಿ 10:00
ಅಮಾರ ರಾತ್ರಿ ನಿಮ್ಮ ಜೊತೆ ಬರುತ್ತೇನೆ.
ಆದರೆ ನನ್ನ ಹತ್ತಿರ ಬಟ್ಟೆ ಇಲ್ಲ.
ವೂಪ್ ವೂಪ್!!
ನಾನು ಮತ್ತು ನನ್ನ ಸ್ನೇಹಿತೆ ಸೊಫಿಯಾ ನಿನ್ನ ಕೋಣೆಗೆ ಬರುತ್ತಿದ್ದೇವೆ.
ಇರಲೋ ಬೇಡವೋ?
ಆದರೆ ಇದರ ಬೆನ್ನು ಚೆನ್ನಾಗಿದೆ.
- ರೈ. - ಬೇಡ.
ಬೇಡ.
ಬಹುಶಃ, ನಾನು ಇದನ್ನು ಕಟ್ಟಿಕೊಳ್ಳಬಹುದು.
- ನಾನಂದುಕೊಂಡಂತೆ ಇಲ್ಲ… - ಸರಿ.
- ಇದು ಹೇಗಿದೆ? - ಇದು…
- ಇದು ಮುದ್ದಾಗಿದೆ. - ಬೇಡವೇ ಬೇಡ.
ಇದು ಹೇಗಿದೆ… ಚೆನ್ನಾಗಿಲ್ಲ.
ಬೇಡ, ನನಗದು ಇಷ್ಟವಾಗಲಿಲ್ಲ.
ಚೆನ್ನಾಗಿದೆ, ರೈ!
ಓ ದೇವರೇ!
ಇದು ಅದ್ಭುತವಾಗಿದೆ.
ಸರಿ!
ಅದ್ಭುತ! ಹೀಗೇ ಮಿಂಚು.
ಅಮ್ಮ ರಾತ್ರಿ ಇಲ್ಲೇ ಇರ್ತೀನಿ.
ಮಾತ್ರೆಯ ಪ್ರಭಾವ ಜಾಸ್ತಿಯಾಗಿದೆ.
ಮೂರು ಆರ್ಡರ್ ಮಾಡಲು ಪ್ರಯತ್ನಿಸಿದೆ.
- ವಾವ್! - ಅಬ್ಬಾ, ಹುಡುಗಿ!
- ನೀನು ಸ್ಪ್ಯಾನಿಷ್‌ ಕಲಿಯಬೇಕು. - ನಾವು ಶಾಟ್‌ ಕುಡಿಯೋಣ!
- ಚಿಯರ್ಸ್. - ಚಿಯರ್ಸ್.
- ದೇವರೇ! - ಹೂಲಿಯನ್!
ಬಾ, ಶಾಟ್ ಕುಡಿ! ರೈ ಎಲ್ಲರಿಗೂ ಬೇಕಾದಷ್ಟು ತಂದಿದ್ದಾಳೆ.
ಹುಡುಗಿಯರಿಗೆ ನಮಸ್ಕಾರ.
ಹಲೋ, ಖರ್ಚು ಮಾಡುವ ಹುಡುಗಿಗೆ.
ನನಗೆ ಈ ಹಾಡು ತುಂಬಾ ಇಷ್ಟ.
- ಯಾರು ಡಾನ್ಸ್ ಮಾಡುತ್ತೀರಿ? - ನಾನು!
ರೈ?
- ಬಾ, ಹುಡುಗಿ. - ಮಿಸ್ ಅಮೇರಿಕಾ, ತೋರಿಸು ನಿನ್ನ ಜಾದೂ.
ಹೋಗೋಣ, ಚಿನ್ನ.
ನಾನು ನಿನ್ನ ಜೊತೆ ಬರುತ್ತೇನೆ.
ಅವನೆಡೆ ಗಮನ ಕೊಡಬೇಡ!
ನಿಲ್ಲಿಸು!
ನನ್ನನ್ನು ಬಿಡೋ!
ಹೇ.
ನಾನಿದ್ದೇನೆ.
ಚೆನ್ನಾಗಿದ್ದೀಯಾ?
- ಹೌದು. - ಹೌದಾ?
ಚೆನ್ನಾಗಿದ್ದೇನೆ, ನಾನು…
ನನಗೆ ಟಕಿಲಾ ಕುಡಿದರೆ ಆಗಲ್ಲ.
- ಬಹುಶಃ ನಿನ್ನ ಡ್ರಿಂಕ್ ಅಲ್ಲಿ ಏನೋ ಇತ್ತು. - ಇಲ್ಲ, ನಾನು ಚೆನ್ನಾಗಿದ್ದೇನೆ.
ಸರಿ, ಒಳ್ಳೆಯದು, ನಾವು ಹೋಗಬೇಕು.
- ಏನು? - ಇದನ್ನು ಹಾಕಿಕೋ.
- ಜನರನ್ನು ನೋಡಿ ಓಡುತ್ತಿದ್ದೇವಾ? - ಆಮೇಲೆ ಹೇಳುತ್ತೇನೆ.
- ನಾನು ಎಂದಿಗೂ ಬೈಕ್ ಅಲ್ಲಿ ಕೂತಿಲ್ಲ. - ಹೌದಾ?
ಚಿಂತಿಸಬೇಡ, ನಿನಗೆ ಇಷ್ಟವಾಗುತ್ತೆ.
ಚೆನ್ನಾಗಿದ್ದೀಯಾ?
ಚೆನ್ನಾಗಿದ್ದೇನೆ.
ನಾನು ನಿನಗೆ ಏನೋ ತೋರಿಸಬೇಕು.
ನೀನು ಮೀನುಗಾರನಾ?
ಇದು ನನ್ನ ಕುಟುಂಬದ ವ್ಯವಹಾರ.
ನಾನು ನೀರಿನ ಮೇಲೆ ಬೆಳೆದಿದ್ದು. ನನಗೆ ಗೊತ್ತಿರೋದು ಇದೇ.
ಒಂದು ದಿನ, ಅಪ್ಪನಿಂದ ಮೀನುಗಾರಿಕೆ ವಹಿಸಿಕೊಳ್ಳುತ್ತೇನೆ.
ಸಾಧ್ಯವಾದರೆ.
ಸಾಧ್ಯವಾದರೆ ಅಂದರೆ?
ಪ್ರವಾಸಿಗರಿಂದಾಗಿ ನಮ್ಮ ದ್ವೀಪದಲ್ಲಿನ ಮೀನುಗಾರಿಕೆ ಸಂಕಷ್ಟದಲ್ಲಿದೆ,
ಮತ್ತು ವಾಣಿಜ್ಯ ಕಂಪನಿಗಳು ದ್ವೀಪಕ್ಕೆ ಹಾನಿ ಮಾಡುತ್ತಿವೆ.
ಆದರೆ ಮತ್ತೊಂದೆಡೆ, ಅವರಿಂದಾಗಿಯೇ ಇದು ಉಳಿದುಕೊಂಡಿರೋದು.
"ಐ ಹಾರ್ಟ್ ಮಯೋರ್ಕಾ" ಶರ್ಟ್‌ ನಾನು ಯಾಕೆ ಖರೀದಿಸಲ್ಲ ಅಂತ ಗೊತ್ತಾಯ್ತಾ?
ಹೆಚ್ಚು ಜನ ಅಂದರೆ ಪ್ರಗತಿ ಅಂತ ಅರ್ಥ.
ಕುಟುಂಬ ವ್ಯವಹಾರಗಳನ್ನು ನಾಶಮಾಡೋದು ಪ್ರಗತಿ ಅನ್ನಿಸಲ್ಲ.
ನಿನ್ನ ಬಗ್ಗೆ ಹೇಳು.
ಟೆಕ್ಸಾಸ್‌ನಲ್ಲಿ ಏನು ಮಾಡುತ್ತೀಯ?
ನಾನು ಡಾನ್ಸರ್.
ಕ್ಲಬ್‌ನಲ್ಲಿಯಾ?
- ಒಂದು ಕಂಪನಿಯಲ್ಲಿ ಕೆಲಸ ಮಾಡುತ್ತೇನೆ. - ಸರಿ. ಸರಿ.
ಆದರೆ…
ಹಿಂತಿರುಗಿ ಹೋಗುತ್ತೇನೋ ಇಲ್ಲವೋ ಗೊತ್ತಿಲ್ಲ.
ನನ್ನ ಜೀವನ ನಿರಂತರವಾದ ಚಕ್ರ ಅನಿಸುತ್ತೆ.
ಡಾನ್ಸ್ ಒಂದೇ ಅದಕ್ಕೆ ಅರ್ಥ ಕೊಡೋದು,
ನನಗೆ ಸ್ವಾತಂತ್ರ್ಯ ಕೊಡೋದು.
- ಮತ್ತೆ ಏಕೆ ನಿಲ್ಲಿಸಬೇಕು? - ಏಕೆಂದರೆ ಅದು ಈಗ ನನ್ನ ಕೈಯಲ್ಲಿಲ್ಲ.
ನನ್ನ ಸಮಸ್ಯೆಗಳು ಬಹುಶಃ ತುಂಬಾ ಕ್ಷುಲ್ಲಕ ಅನಿಸಬಹುದು.
ಇಲ್ಲ, ಪರವಾಗಿಲ್ಲ. ಶ್ರೀಮಂತ ಹುಡುಗಿಯರೂ ದುಃಖಿತರಾಗಿರಬಹುದು.
- ನಾವು ಅದನ್ನು ಟಿ-ಶರ್ಟ್ ಮೇಲೆ ಹಾಕಬೇಕು. - ಹೌದು, ನಾವು ಹಾಗೆ ಮಾಡಬೇಕು.
ಏನು ಮಾಡುತ್ತಿದ್ದೀಯ?
ನಿನಗೆ ಈಜಲು ಬರದಿದ್ದರೆ ನಾನು ಸಹಾಯ ಮಾಡಬಲ್ಲೆ.
ನನಗೆ ಈಜಲು ಬರುತ್ತೆ.
ನೋಡು, ನನಗೆ ಅದ್ಭುತವಾಗಿ ಈಜುತ್ತೇನೆ.
ಈ ಬಾರಿ ನಿನ್ನ ಬಟ್ಟೆ ಬಿಚ್ಚಿಸಬೇಕು ಅಂತ ಇದ್ದೆ.
ಸರಿ, ನಿಲ್ಲಿಸು. ನಿಲ್ಲಿಸು.
- ಸರಿ. - ಶಾಂತಿ.
ಶಾಂತಿ.
ಇದು ಚೆನ್ನಾಗಿದೆ.
ಈ ಬೇಸಿಗೆಯಲ್ಲಿ ನಾನು ಹೊಸತನ್ನು ಮಾಡಲು ಬಯಸಿದ್ದೆ.
ಇದೇ ಕೊನೆಯ ಬೇಸಿಗೆ ಅನ್ನುವಂತೆ ಬದುಕಬೇಕು ಅಂದುಕೊಂಡಿದ್ದೆ.
ಅದು ಬದುಕಲು ಒಳ್ಳೆಯ ಮಾರ್ಗ.
ಹಾಗಾದರೆ, ನಿನ್ನ ಪಟ್ಟಿಯಲ್ಲಿ ಮುಂದೇನಿದೆ?
ಹಲ್ಲುಜ್ಜದೆ ಮಲಗೋದಾ?
ಎಂದಿಗೂ ಇಲ್ಲ.
ಅಥವಾ ತರಕಾರಿ ತಿನ್ನದೇ ಇರೋದಾ?
ಇರಬಹುದು.
ಅಥವಾ ಆಕರ್ಷಕ ಅಪರಿಚಿತರೊಂದಿಗೆ ಮೋಜು ಮಾಡೋದಾ?
ನೀನು ಆಕರ್ಷಕ ಇದ್ದೀಯ ಅಂತ ನಟಿಸಬಲ್ಲೆ.
ಅಮಾರ ತಪ್ಪಿದ ಕರೆ
ಅಮಾರ ಚೆನ್ನಾಗಿದ್ದೇನೆ. ಹೂಲಿಯನ್ ಜೊತೆ ಇದ್ದೇನೆ.
- ಏನಾಯಿತು? - ಏನೂ ಇಲ್ಲ.
ಅಂದವಾಗಿ ಕಾಣ್ತಿದ್ದೀಯ.
ನಿನ್ನ ಮೂಡ್ ಅಷ್ಟೂ ಕೆಟ್ಟದಾಗಿಲ್ಲ.
ಏನು?
ಅಮಾರ ಹೇಳಿದ ಒಂದು ಮಾತು ಅಷ್ಟೇ.
ಬಾ. ನಾನು ನಿನ್ನನ್ನು ವಾಪಸ್ ಕರೆದುಕೊಂಡು ಹೋಗಬೇಕು.
ಹೂಂ.
ನನ್ನನ್ನು ಕ್ಷಮಿಸು.
ನಿನಗೆ ಯಾಕೋ ಬೇಜಾರಾಗಿರಬೇಕು.
ಸ್ವಲ್ಪ ಒತ್ತಡ ಇದೆ ಅಷ್ಟೇ.
ಕೆಲಸದ ಬಗ್ಗೆ. ತಲೆಕೆಡಿಸುವ ವಿಷಯಗಳಿವೆ.
ಗೊತ್ತು.
ನನ್ನ ನಂಬರ್ ಕೊಡಲಾ?
ಕೊಟ್ಟರೆ ಖುಷಿ. ಕೊಡದಿದ್ದರೆ,
ನೀನು ನನ್ನ ಬಳಸಿಕೊಂಡೆ ಅನಿಸುತ್ತೆ.
ಈಗಲೇ ಕೊಡುತ್ತೇನೆ.
ತಗೋ.
ಕರೆ ಮಾಡುತ್ತೇನೆ.
ಸರಿ.
ಶುಭ ರಾತ್ರಿ, ಒರಾಯ.
ಶುಭ ರಾತ್ರಿ.
ಅವಳಿಗೆ ಶುಭ ರಾತ್ರಿಯ ಮುತ್ತು ಕೊಡಲಿಲ್ಲ.
ನೋಡು, ನನ್ನ ಹತ್ತಿರ ತೀರಿಸಲು ಹಣವಿಲ್ಲ, ಸರಿಯಾ?
ಹಣ ಪೇರಿಸುತ್ತಿದ್ದೇನೆ.
ವಾಪಸ್ ಕೊಡುತ್ತೇನೆ.
ಖಂಡಿತ ವಾಪಸ್ ಕೊಡುತ್ತೀಯ,
ಕೊಡದಿದ್ದರೆ,
ನಿನ್ನ ಗರ್ಲ್‌ಫ್ರೆಂಡ್ ಇಂದ ಪಡೆಯುತ್ತೇನೆ.
ಇಂತಹ ಸ್ಥಳದಲ್ಲಿದ್ದಾಳೆ ಅಂದರೆ ಸಾಕಷ್ಟು ಶ್ರೀಮಂತೆ ಇರಬೇಕು.
ಸ್ಥಳೀಯ ಭೂಮಾಲೀಕರೊಂದಿಗೆ ಒಪ್ಪಂದ ಮಾಡಿಕೊಳ್ಳುತ್ತಿದ್ದೇನೆ,
ಹೋಟೆಲ್ ಕಟ್ಟುತ್ತೇವೆ.
ನಿನ್ನ ಬಗ್ಗೆ ಮಾತಾಡೋಣ. ಬೆಳಿಗ್ಗೆ ಮಾತ್ರೆ ತೆಗೆದುಕೊಂಡೆಯಾ?
ಹೊಸ ಔಷಧಿಗೆ ಒಗ್ಗಿಕೊಳ್ಳುತ್ತಿದ್ದೇನೆ, ಹೇಗಿರುತ್ತೆ ಅಂತ ನಿನಗೆ ಗೊತ್ತು.
ಹೌದು, ಗೊತ್ತು.
ಫ್ರಂಟ್ ಡೆಸ್ಕ್‌ನ ಅಮಾರ ಜೊತೆ ಸಮಯ ಕಳೆಯುತ್ತಿದ್ದೇನೆ.
- ಹೂಂ. ಸರಿ. - ಮತ್ತು ಅವಳ ಕೆಲವು ಸ್ನೇಹಿತರ ಜೊತೆ.
ಆಕರ್ಷಕ ಸ್ಪೇನ್‌ನವನನ್ನು ಪ್ರೀತಿಸದಿದ್ದರೆ ಸಾಕು.
ಏನು, ಪ್ರೀತಿಸುತ್ತಿದ್ದೀಯಾ?
ಸರಿ, ನಾನು ಕೇಳಲ್ಲ.
ಒಂದೆರಡು ದಿನ ನೀನು ಸ್ವಲ್ಪ ಪುರಸೊತ್ತು ಮಾಡಿಕೊಂಡರೆ,
ನನಗೆ ನಿನ್ನ ಸಹಾಯ ಬೇಕು.
ನಿನ್ನ ಸಿಬ್ಬಂದಿ ನನ್ನ ಸಿಬ್ಬಂದಿಗೆ ಕರೆ ಮಾಡಲಿ, ಏನು ಮಾಡಕ್ಕಾಗುತ್ತೋ ನೋಡೋಣ.
ಮಾಡುತ್ತೇನೆ.
ಪ್ರತೀ ಸಲ.
ನನಗೆ ಆರ್ಟಿಕೋಕ್ ತುಂಬಾ ಇಷ್ಟ.
ನನಗೆ ಚಿಂತೆ…
ನನಗೆ ಅದು ಇಷ್ಟವಾಯಿತು.
ಅದ್ಭುತ! ಓ ದೇವರೇ!
ಓ ದೇವರೇ! ನಮ್ಮ ಬಾರಿ.
ಬಂತಾ, ಅಮ್ಮ!
ಅಬ್ಬಾ ದೇವರೇ. ಇಲ್ಲಿದ್ದೀಯ.
ಟಿಂಡರ್ ಡೇಟ್‌ಗಾಗಿ ನನ್ನ ಜೊತೆ ಒಂದು ಬಾರ್‌ಗೆ ಬರುತ್ತೀಯಾ?
ಇಲ್ಲ. ಇಲ್ಲ, ನಿನ್ನ ಡೇಟಿಂಗ್‌ಗೆ ನಾನು ಯಾಕೆ ಬರಲಿ?
ಅವಳು ಸರಣಿ ಕೊಲೆಗಾರ್ತಿಯಾಗಿದ್ದರೆ, ನನ್ನ ಸುರಕ್ಷತೆಗಾಗಿ ಬಾ.
ಶಿವಪೂಜೆಯಲ್ಲಿ ಕರಡಿ ಆಗಿರಲ್ಲ ನೀನು. ಬಾ, ಪರವಾಗಿಲ್ಲ.
ನಮ್ಮ ಮಧ್ಯೆ ಏನಾದರೂ ನಡೆದರೆ, ಆಗ ಕರಡಿ ಆಗಬಹುದೇನೋ.
ಹೋಗಿ ಬಟ್ಟೆ ಬದಲಾಯಿಸು. ಆ ರಾತ್ರಿ ಹೂಲಿಯನ್ ಜೊತೆ ಏನು ಮಾಡಿದೆ ಅಂತ ಹೇಳು.
ಹೋಗು.
- ಈ ಹುಡುಗಿ ಯಾರು? - ಪ್ರಿಶಾ.
ಅವಳು ಲಂಡನ್‌ನಿಂದ ಬಂದಿರುವ ವೈದ್ಯಕೀಯ ವಿದ್ಯಾರ್ಥಿನಿ.
- ಅವಳು ಎಷ್ಟು ದಿನ ಇಲ್ಲಿರುತ್ತಾಳೆ? - ಮೂರು ವಾರಗಳು ಅನಿಸುತ್ತೆ.
ಹೆಚ್ಚು ಸಮಯವಲ್ಲ. ನಿನಗವಳು ಇಷ್ಟವಾದರೆ?
ಒಂದು ವಸ್ತು ಶಾಶ್ವತವಾಗಿ ಉಳಿಯಲ್ಲ ಅಂತ
ಅದು ಅನುಭವಿಸಲು ಯೋಗ್ಯವಲ್ಲ ಅಂತಲ್ಲ.
ಎಷ್ಟೇ ಆದರೂ, ಇದು ಪ್ರವಾಸಿ ದ್ವೀಪ.
ಜನ ಬಂದು ಹೋಗುತ್ತಿರುತ್ತಾರೆ.
ನೀನು ಇಲ್ಲಿ ಜಾಸ್ತಿ ದಿನ ಇರಲ್ಲ, ಆದರೂ ಜೆ ಜೊತೆ ಇದ್ದೀಯ.
ಗೊತ್ತಿತ್ತು! ದುಷ್ಟನಿಗೆ ಮುತ್ತು ಕೊಟ್ಟೆ ಅಂತ.
ಒಂದು ಮುತ್ತು ಮಾತ್ರ.
ಅಂದಿನಿಂದ ಅವನ ಸುದ್ದಿ ಇಲ್ಲ.
ಅಷ್ಟು ಕೆಟ್ಟದಾಗಿ ಮುತ್ತು ಕೊಟ್ಟೆಯಾ?
ಇಲ್ಲ.
ಏನು ಹೇಳುತ್ತಿದ್ದೀಯ? ಒಂದು ಮುತ್ತಷ್ಟೇ, ಆಮೇಲೆ ಏನೂ ಇಲ್ವಾ?
ನಾಲಿಗೆನೂ ಇಲ್ವಾ?
ನಾಲಿಗೆ ಜಾಸ್ತಿಯಾಯಿತಾ?
ದೇವರೇ!
ಈಗಾಗಲೇ ಅವನನ್ನು ಬೆತ್ತಲೆಯಾಗಿ ನೋಡಿದ್ದೀಯ, ಆದ್ದರಿಂದ ಏನು ಸಿಗುತ್ತಿದೆ ಅಂತ ನಿನಗೆ ಗೊತ್ತು.
ಸರಿ.
ಅಲ್ಲಿದ್ದಾಳೆ.
- ನಾನು ನಿಮ್ಮಿಂದ ದೂರ ಇರಲಾ? - ಬೇಡ, ಅವಳು ಅಪಾಯಕಾರಿ ಇರಬಹುದು.
ಬಾ…
- ಪ್ರಿಶಾ? - ಅಮಾರ.
- ಹೇ. - ಹಾಯ್.
ಇವಳು ರೈ, ನನ್ನ ಟೆಕ್ಸಾಸ್‌ನ ಸ್ನೇಹಿತೆ.
- ಹಾಯ್. ಭೇಟಿಯಾಗಿ ಸಂತೋಷವಾಯಿತು. - ನನಗೂ.
ನಾನು ಅವಳನ್ನು ಕರೆತಂದದ್ದು ವಿಚಿತ್ರವಲ್ಲ ಅಂದುಕೊಳ್ಳುತ್ತೀನಿ. ಅವಳಿಗಿಲ್ಲಿ ಸ್ನೇಹಿತರಿಲ್ಲ.
- ನಾನು ನಿನ್ನನ್ನು ಅಪಹರಿಸುತ್ತಿದ್ದೆ, ಆದರೆ ಈಗ… - ನೋಡಿದೆಯಾ?
- ಓಹ್. - ಅವಳಿಗೆ ಅರ್ಥವಾಯಿತು. ಡ್ರಿಂಕ್ ತಂದು ಕೊಡಲಾ?
ಖಂಡಿತ. ತಂದು ಕೊಡು.
- ರೈ, ನಿನಗೂ ತರಲಾ? - ಸರಿ. ಥ್ಯಾಂಕ್ಸ್.
- ನಿಮಗೆ ಏನು ಇಷ್ಟ? - ನನಗೆ ಮಾರ್ಗರಿಟಾ.
- ನನಗೆ ಖಾರ ಇಷ್ಟ. - ಅದ್ಭುತ.
ಕೇಳಿ. ಹಾಯ್. ನನಗೆ ಮೂರು ಮಾರ್ಗರಿಟಾ ಕೊಡಿ.
ಖಂಡಿತ.
ನನಗೆ ಈ ಹಾಡು ಇಷ್ಟ!
ಸ್ವರ್ಗದಲ್ಲಿ ಪ್ರೀತಿ ಮೊದಲು ಬರುವುದಂತೆ
ಆ ಸ್ವರ್ಗವನ್ನು ಧರೆಯ ಮೇಲೆ ತರುತ್ತೇವೆ
ಸ್ವರ್ಗವು ಧರೆಯ ಮೇಲೇ ಇದೆ
ನೀವು ಸುಂದರವಾಗಿದ್ದೀರಿ.
- ಇರು, ಈ ರಾತ್ರಿಯ ನೆನಪು ಬೇಕು. - ಸರಿ!
ಫೋಟೋ ತೆಗೊಳ್ಳೋಣ.
- ಓ ದೇವರೇ. - ಚೆನ್ನಾಗಿದ್ದೀಯಾ?
- ಮುದ್ದು. - ಚೆನ್ನಾಗಿದ್ದೇನೆ.
- ಖಂಡಿತ? - ಹೂಂ.
- ನೀವು ಆಕರ್ಷಕವಾಗಿ ಕಾಣುತ್ತಿದ್ದೀರಿ. - ದೇವರೇ. ನೀನು ಅದ್ಭುತವಾಗಿ ಕಾಣುತ್ತಿದ್ದೀಯ!
ಮಿನುಗುವ ದೀಪ ಆಗಲ್ಲವಾ ನಿನಗೆ?
ಹೌದು.
ಹೌದು. ನನಗೆ ಫಿಟ್ಸ್ ಇದೆ.
ಹೂಂ.
- ನಿಯಂತ್ರಣದಲ್ಲಿದೆಯಾ? - ಇಲ್ಲ.
ಇಲ್ಲ, ಭಯಾನಕವಾಗಿದೆ. ಶಸ್ತ್ರಚಿಕಿತ್ಸೆ ಮಾಡಬೇಕು ಅಂದರು,
ಆದರೆ ಅದು ನನ್ನ ನೆನಪನ್ನು ಅಳಿಸಿಹಾಕಬಹುದು,
ಮಾತ್ರೆ ತಿಂದರೆ ಮೆದುಳು ನಿಷ್ಕ್ರಿಯವಾಗುತ್ತೆ.
ಹಾಗಾಗಿ ನಾನು ಮಾತ್ರೆ ತಗೊಳ್ಳಲ್ಲ.
ಬಹಳಷ್ಟು ರೋಗಿಗಳಿಗೆ ಹೀಗೇ ಅನಿಸುತ್ತೆ.
ನಾನು ಇದನ್ನೆಲ್ಲಾ ನಿನಗೆ ಏಕೆ ಹೇಳಿದೆನೋ ಗೊತ್ತಿಲ್ಲ.
ನಾನು ಯಾರಿಗೂ ಹೇಳಿಲ್ಲ.
ಕೆಲವೊಮ್ಮೆ ಅಪರಿಚಿತರೊಂದಿಗೆ ಮಾತಾಡೋದು ಸುಲಭ.
ಥ್ಯಾಂಕ್ಸ್.
ನಮ್ಮ ಫೋಟೋಗೆ ಯಾರು ಹಾರ್ಟ್ ಕೊಟ್ಟರು ನೋಡು.
- ಯಾರೋ ಇದನ್ನು ಇಷ್ಟಪಟ್ಟಿದ್ದಾರೆ. - ಆ ಯಾರೋ ನನಗೆ ಹೇಳದೆ ಮಾಯವಾದರು, ಅಮಾರ.
- ಹಾಗೆ ಮಾಡಿದನಾ ಅವನು? - ಹೌದು, ಹಾಗೇ ಮಾಡಿದ.
- ಏನು? - ರೈ, ದಯವಿಟ್ಟು.
ಅವಳಿಗೆ ಪ್ರೀತಿ ಮೂಡಿದೆ ಅಂತ ಒಪ್ಪಿಕೊಳ್ಳಲು ಇಷ್ಟವಿಲ್ಲ.
ಸರಿ, ನಾನು ಬಾತ್ರೂಮ್‌ಗೆ ಹೋಗಿ ಬರುತ್ತೇನೆ.
ಅವನ ಹೊಟ್ಟೆಯ ಭಾಗ ನೋಡು.
ಅವಳು ಚೆನ್ನಾಗಿದ್ದಾಳೆ.
ನೀವು ನನ್ನ ದೋಣಿಗೆ ಬನ್ನಿ.
ಥ್ಯಾಂಕ್ಸ್.
- ಹೋಗಿ ಮಾಡು. - ನಾಳೆ.
ಸ್ಕ್ರಬ್ ತಾನು ತುಂಬಾ ಆಕರ್ಷಕ ಅಂದುಕೊಳ್ತಾನೆ
ಅವನು ನಿಷ್ಪ್ರಯೋಜಕ ಕೂಡ
ಸದಾ ತನ್ನ ಬಗ್ಗೆ ಮಾತಾಡುತ್ತಾ ವ್ಯರ್ಥವಾಗಿ ಕುಳಿತಿರುವವನೇ ಅವನು, ಹಾಗಾಗಿ
ಇಲ್ಲ, ನನಗೆ ನಿನ್ನ ನಂಬರ್ ಬೇಡ
ಇಲ್ಲ, ನಾನು ನನ್ನ ನಂಬರ್ ಕೊಡಲ್ಲ
ಇಲ್ಲ, ನಾನು ನಿನ್ನನ್ನು ಎಲ್ಲಿಯೂ ಭೇಟಿಯಾಗಲ್ಲ
ಇಲ್ಲ, ನನಗೆ ನಿನ್ನ ಸಮಯ ಬೇಡ
ಇಲ್ಲ, ನನಗೆ ಸ್ಕ್ರಬ್ ಬೇಡ.
ಸ್ಕ್ರಬ್, ನಿನಗೆ ನನ್ನ ಪ್ರೀತಿ ಸಿಗಲ್ಲ
ಹೋಗು ಚಿನ್ನ!
ಆತ್ಮೀಯ ಸ್ನೇಹಿತನ ಗಾಡಿಯಲ್ಲಿ ಹಿಂದೆ ಕುಳಿತು
ನನ್ನ ಜೊತೆ ಸರಸವಾಡಲು ಯತ್ನಿಸುತ್ತಾನೆ
- ಮೇಲೆ ಬಾ. ಎರಡನೇ ಪಂಕ್ತಿ ಹಾಡು. - ಅಮರಾ!
ಅವನು ಆಕರ್ಷಕವಾಗಿಲ್ಲ, ಅವನಿಗೆ ಜವಾಬ್ದಾರಿಯೂ ಇಲ್ಲ, ಹಾಗಾಗಿ
- ಇಲ್ಲ, ನನಗೆ ನಿನ್ನ ನಂಬರ್ ಬೇಡ - ಇಲ್ಲ, ನನಗೆ ನಿನ್ನ ನಂಬರ್ ಬೇಡ
ಇಲ್ಲ, ನಾನು ನನ್ನ ನಂಬರ್ ಕೊಡಲ್ಲ
ಇಲ್ಲ, ನಾನು ನಿನ್ನನ್ನು ಎಲ್ಲಿಯೂ ಭೇಟಿಯಾಗಲ್ಲ
ಇಲ್ಲ, ನನಗೆ ನಿನ್ನ ಸಮಯ ಬೇಡ
ರೈ. ರೈ, ಸ್ವಲ್ಪ ನಿಲ್ಲು.
ನಾನು ನಿನಗೆ ಕರೆ ಮಾಡದೇ ಇದ್ದಿದ್ದಕ್ಕೆ ಕ್ಷಮಿಸು.
ಇರು, ಏನು…
ಚೆನ್ನಾಗಿದ್ದೀಯಾ?
ಏನಾಯಿತು?
ಕಾರ್ಲೋಸ್.
ಅದು ಯಾರು?
ಅವನು ಸಾಲ ಕೊಡೋನು.
ನೀನು ಅವನಿಗೆ ಹಣ ತೀರಿಸಬೇಕಾ?
ಹೌದು.
- ನಿನಗೆ ಹಣದ ಅಗತ್ಯವಿದ್ದರೆ-- - ಸಹಾಯ ಮಾಡುತ್ತೇನೆ ಅಂತ ಹೇಳಿ ಅವಮಾನಿಸಬೇಡ.
ನನ್ನ ಸುತ್ತಮುತ್ತ ಇದ್ದರೆ ನೀನು ಸುರಕ್ಷಿತವಾಗಿರಲ್ಲ ಅಂತ ಕರೆ ಮಾಡಲಿಲ್ಲ.
ಕಾರ್ಲೋಸ್ ಜೊತೆ ವಿಷಯ ಇತ್ಯರ್ಥವಾಗುವವರೆಗೆ, ನಾನು…
ನೀನು ಹುಷಾರಾಗಿರು, ಆಯ್ತಾ?
ಚಿಂತಿಸಬೇಡ.
ನಾನು ಅಷ್ಟು ಸುಲಭವಾಗಿ ಹೆದರಲ್ಲ.
ನೀನು ನನಗೆ ಇಷ್ಟ, ಒರಾಯ.
ನಾನು ಇಲ್ಲಿ ಸ್ವಲ್ಪ ಸಮಯ ಮಾತ್ರ ಇರೋದು.
ಹಾಗಾದರೆ ಸಮಯ ವ್ಯರ್ಥ ಆಗ್ತಿದೆ.
ತುಂಬಾ ಸುಂದರವಾಗಿದೆ.
ಹೌದು.
ತುಂಬಾ ಸುಂದರವಾಗಿದೆ.
ತುಂಬಾ ಜನ ಇದ್ದಾರೆ.
ನಾವು ಅವರನ್ನು ಗಿರಿಸ್ ಅಂತ ಕರೆಯುತ್ತೇವೆ.
- ಏನು? - ಪ್ರವಾಸಿಗರು.
- ಹಾಗಾದರೆ ತುಂಬಾ, ತುಂಬಾ ಗಿರಿಗಳು. - ತುಂಬಾ, ತುಂಬಾ ಗಿರಿಗಳು.
ನಾನು ಗಿರಿನಾ? ನಿನ್ನ ಲೆಕ್ಕದಲ್ಲಿ?
ಹೌದು. ನೀನೂ ಗಿರಿ.
- ಆರಾಮಾಗಿದೆಯಾ? - ಹೌದು. ನೀನೇನು ಮಾಡುತ್ತಿದ್ದೀಯ?
ಓ ದೇವರೇ.
ಇದು ಆರಂಭ ಅಷ್ಟೇ.
ನಾವು ಅದರಲ್ಲಿ ಹೋಗುತ್ತೇವಾ?
ನಂಬಲಸಾಧ್ಯವಾಗಿದೆ.
ನೀನು ಹಣಕ್ಕಾಗಿ ಕಾರ್ಲೋಸ್ ಹತ್ತಿರ ಏಕೆ ಹೋಗಬೇಕಾಯಿತು?
ಈ ದಾರಿ ಒಂದು,
ಅಥವಾ ಅಪ್ಪ ಬಹುಶಃ ಡೆವಲಪರ್ ಜೊತೆ ಒಪ್ಪಂದಕ್ಕೆ ಸಹಿ ಹಾಕುತ್ತಾರೆ.
ಡೆವಲಪರಾ?
- ಅವರಿಗೆ ಏನು ಲಾಭ? - ಅವರಿಗೆ ನಮ್ಮ ಹಡಗುಕಟ್ಟೆಗಳು ಬೇಕು.
ಅಪ್ಪನ ಮೇಲೆ ತುಂಬಾ ಒತ್ತಡ ಹೇರುತ್ತಿದ್ದಾರೆ.
ನಮ್ಮ ಹತ್ತಿರ ಹೆಚ್ಚಿನ ಆಯ್ಕೆಗಳಿಲ್ಲ.
ತುಂಬಾ ಜವಾಬ್ದಾರಿ ಇದೆ.
ಈ ವ್ಯವಹಾರ 100 ವರ್ಷ ಹಳೆಯದು,
ಜವಾಬ್ದಾರಿ ಅಪ್ಪನ ಹೆಗಲ ಮೇಲಿದೆ.
ನನ್ನ ಹೆಗಲ ಮೇಲೂ ಇದೆ.
ನೋಡಿ ಹೆಜ್ಜೆ ಇಡು.
- ನೀನು ಇರೋದು ಇಲ್ಲಾ? - ಹೌದು.
ನಾನು ಈ ದೋಣಿಯಲ್ಲಿ ಬಹಳ ದಿನಗಳಿಂದ ವಾಸಿಸುತ್ತಿದ್ದೇನೆ.
ನನ್ನ ಕೆಳಗೆ ಸಮುದ್ರವಿಲ್ಲದೆ ನಿದ್ರಿಸೋದು ಕಷ್ಟ.
ನಿನ್ನ ಅಮ್ಮನ ಬಗ್ಗೆ ಹೇಳಲೇ ಇಲ್ಲ.
ನಾನು ಎಂಟು ವರ್ಷದವನಿದ್ದಾಗ ತೀರಿಕೊಂಡಳು.
ಅಯ್ಯೋ.
ಇವರೇ ನಮ್ಮಪ್ಪ.
ಬಾ ಇಲ್ಲಿ.
ಒರಾಯಳನ್ನು ಭೇಟಿಯಾಗು.
ಹಲೋ, ಒರಾಯ
ನನ್ನ ಮಗ ನಿನ್ನ ಬಗ್ಗೆ ತುಂಬಾ ಹೇಳಿದ್ದಾನೆ.
- ಇಂಗ್ಲಿಷ್‌ನಲ್ಲಿ, ಅಪ್ಪ. - ಕ್ಷಮಿಸು.
- ನಾನು ಮತೇಯೊ. - ರೈ. ನಿನ್ನನ್ನು ಭೇಟಿಯಾಗಿ ಸಂತೋಷವಾಯಿತು.
ನಾವು ಭೇಟಿಯಾಗಿದ್ದೇವಾ? ಪರಿಚಿತೆ ಅನಿಸುತ್ತಿದೆ.
ಇಲ್ಲ, ನಾವು ಭೇಟಿಯಾಗಿಲ್ಲ. ಮೊದಲ ಬಾರಿಗೆ ಬಂದಿದ್ದೇನೆ.
ವಿಚಿತ್ರವಾಗಿರಬೇಡ. ನಾವು ದೋಣಿಯಲ್ಲಿ ಹೊರಟಿದ್ದೆವು.
- ಸರಿ. ಮಜಾ ಮಾಡಿ. - ಥ್ಯಾಂಕ್ಸ್.
ಕೆಲಸ ಮಾಡುತ್ತೀಯಾ?
ಕೆಲಸವಾ?
- ಆಯ್ತು, ಸರ್. - ಹೋಗೋಣ.
ಕೇಳಿ.
ಇವಳು ಒರಾಯ.
ಇವತ್ತು ನಮಗೆ ಸಹಾಯ ಮಾಡುತ್ತಾಳೆ, ಆಯ್ತಾ?
ನೀವು ಇದುವರೆಗೆ ಹುಡುಗಿಯನ್ನು ಕೆಲಸಕ್ಕೆ ಕರೆತಂದಿಲ್ಲ.
- ಅವನು ಏನು ಹೇಳಿದ? - ಏನೂ ಇಲ್ಲ.
ಕೆಲಸ ಶುರು ಮಾಡೋಣ.
- ಚಿಕ್ಕವು ಬೇಡ, ಆಯ್ತಾ? - ಆಯ್ತು. ಸರಿ.
ನಾವು ತಿನ್ನಲು ಸಾಧ್ಯವಾಗದಿದ್ದ ಮೇಲೆ ಅವು ಏಕೆ ಸಾಯಬೇಕು?
ಎಷ್ಟು ಬೇಗ ಕಲಿತೆ.
ಚೆನ್ನಾಗಿ ಮಾಡಿದೆ.
ಇಡೀ ಜೀವನದಲ್ಲಿ ಇಷ್ಟೊಂದು ದುರ್ನಾತ ಬೀರಿಲ್ಲ ನಾನು.
ಹಾಗಾದರೆ ಸ್ವಚ್ಛವಾಗೋಣ.
ಬಾ! ನೀರು ಅದ್ಭುತವಾಗಿದೆ.
ಅಲ್ಲಿ ಶಾರ್ಕ್‌ಗಳಿವೆಯಾ?
ಇದ್ದೇ ಇರುತ್ತೆ. ಇದು ಸಮುದ್ರ.
ಬಾ. ನೀನು ಅಷ್ಟು ಸುಲಭವಾಗಿ ಹೆದರಲ್ಲ ಅಂದುಕೊಂಡಿದ್ದೆ.
ಇದನ್ನು ನೋಡಿದರೆ ನಿನ್ನ ತಂದೆಗೆ ಹೆಮ್ಮೆ ಆಗುತ್ತೆ.
ಈಗ ನಾವು ನಮ್ಮ ಶ್ರಮದ ಫಲ ಆನಂದಿಸಬಹುದು.
ನೀನು ಇಷ್ಟು ಒಳ್ಳೆ ಮೀನು ತಿಂದಿರಲ್ಲ.
- ಅಬ್ಬಾ ದೇವರೇ, ಇದು ನಿಜವಾಗಿಯೂ ಚೆನ್ನಾಗಿದೆ. - ಅಲ್ವಾ?
- ಸಿಹಿಯಾಗಿ ಬೆಣ್ಣೆಯಂತಿದೆ. - ಮತ್ತು ಒಳ್ಳೆಯದು ಕೂಡ.
ನೀನು ಮಾಡೋ ಕೆಲಸ ನಿನಗೆ ಇಷ್ಟ, ಅಲ್ವಾ?
ಇದರಲ್ಲೇನು ಚೆನ್ನಾಗಿಲ್ಲ?
ಸಮುದ್ರದ ಮೇಲೆ ವಾಸಿಸಲು ಸಿಗುತ್ತೆ,
ನನ್ನ ಕುಟುಂಬದ ಜೊತೆ ಕೆಲಸ ಮಾಡುತ್ತೇನೆ, ಈಜುತ್ತೇನೆ, ಮೀನು ಹಿಡಿಯುತ್ತೇನೆ.
ನನ್ನ ತಂದೆಯ, ನನ್ನ ಅಜ್ಜನ
ಗೌರವ ಉಳಿಸುತ್ತೇನೆ.
ನನ್ನ ತಂದೆಯನ್ನು ಎಂದಿಗೂ ಭೇಟಿ ಮಾಡಿಲ್ಲ.
- ಹೌದಾ? - ಹೌದು.
ಟೆಕ್ಸಾಸ್‌ನಲ್ಲಿ ಉದ್ಯಮಿ, ಆದರೆ ಅವರಿಗೆ ನಾನು ಬೇಡ.
ಆದರೆ ನನ್ನ ಅಮ್ಮ ಅದ್ಭುತ ವ್ಯಕ್ತಿ.
ಅವಳು ಅಮೇರಿಕದ ಕನಸನ್ನು ನನಸಾಗಿಸಲು ಮಯೋರ್ಕಾವನ್ನು ತೊರೆದಳು.
ಅವಳು ಅಮೆರಿಕಕ್ಕೆ ಬಂದಾಗ ಅವಳ ಹತ್ತಿರ ಏನೂ ಇರಲಿಲ್ಲ,
ಆದರೆ ಅವಳು ಕತ್ತೆಯಂತೆ ದುಡಿದಳು ಮತ್ತು…
ಅವಳು ಸಾಧಿಸಿದ್ದು ಅದ್ಭುತ.
ಅವಳು ಬಹಳ ಯಶಸ್ಸು ಕಂಡಿದ್ದಾಳೆ.
- ಏನು? - ಕ್ಷಮಿಸು, ಆದರೆ…
ಅಮೆರಿಕನ್ನರ ಯಶಸ್ಸಿನ ವ್ಯಾಖ್ಯಾನ ನನಗೆ ಆಶ್ಚರ್ಯ ತರಿಸುತ್ತೆ.
ನಿನ್ನ ಮಾತಿನ ಅರ್ಥವೇನು?
ನಿಮ್ಮ ಜೀವನದಲ್ಲಿ ಬರೀ ಕೆಲಸ ಮಾತ್ರ ಇರೋದು,
ರಜೆಗೆ ಹೋಗಲು ಕೆಲಸ ಮಾಡೋದು,
ಆಮೇಲೆ ಹೆಚ್ಚು ಹೆಚ್ಚು ಖರೀದಿಸೋದು, ಆಮೇಲೆ…
ಗೊತ್ತಿಲ್ಲ. ನಮ್ಮ ಜೀವನ ನೋಡು.
ನಮಗೆ ಸಮಸ್ಯೆಗಳಿವೆ, ಆದರೆ ನಮ್ಮ ಹತ್ತಿರ ಇರೋದರಲ್ಲಿ ನಮಗೆ ಸಂತೋಷ.
ನಮಗೆ ಇನ್ನೇನು ಬೇಕು? ಮಿಸ್ ಅಮೇರಿಕಾ ಕೂಡ ನನ್ನ ದೋಣಿಗೆ ಕಾಲಿಟ್ಟಳು.
ಕೆಲವೊಮ್ಮೆ ನಮ್ಮಲ್ಲಿರೋದನ್ನು ನಾವು ಆನಂದಿಸಬೇಕು.
ಅದು ನಮ್ಮ ಬಳಿ ಇರುವಾಗಲೇ.
ನಾನು ಹೇಳಿದ್ದು ಸರಿ ಅನಿಸಿತಾ?
ಸರಿಯಾಗಿ ಹೇಳಿದೆ.
ಇಲ್ಲಿರೋದು…
ಈ ಜಾಗ, ಈ ಬೇಸಿಗೆಯಲ್ಲಿ, ಇದು…
ನನಗೆ ಎಲ್ಲಿ ಇರಲು ಇಷ್ಟ ಅಂತ ಯೋಚಿಸುವಂತೆ ಮಾಡಿದೆ.
ಹೂಂ,
ನನಗೆ ಭೂಮಿಯಲ್ಲಿ ಇಲ್ಲಿಗಿಂತ ಬೇರೆ ಯಾವ ಜಾಗವೂ ಇಷ್ಟವಿಲ್ಲ.
ನಿನ್ನ ಕೋಣೆ ನೋಡಬಹುದಾ?
ಹೂಂ. ಅಂದರೆ ವಾರಾಂತ್ಯದಲ್ಲಿ ಕೆಲಸ ಮಾಡುತ್ತೇನೆ…
ಸರಿ. ಇದನ್ನು ಒಮ್ಮೆ ನೋಡುತ್ತೀರಾ--
- ಹಾಯ್. ಹೇಗಿದ್ದೀಯ? - ಚೆನ್ನಾಗಿದ್ದೇನೆ.
- ನೀನು ಸಂತೋಷದಿಂದ ಹೊಳೆಯುತ್ತಿದ್ದೀಯ. - ಹೌದು.
ನೀನು ಏನು ಮಾಡಿದೆ ಅಂತ ಕೇಳಲ್ಲ. ನೀನು ಸುರಕ್ಷಿತವಾಗಿದ್ದರೆ ಸಾಕು.
ಸ್ಪೇನ್ ಹುಡುಗರು ನಿನಗ್ಗೊತ್ತಿಲ್ಲ.
ನಾನು ಇಲ್ಲೇ ಇದ್ದಿದ್ದರೆ, ನಿನಗೆ ಎಷ್ಟು ಜನ ಅಕ್ಕ ಅಣ್ಣ ಇರುತ್ತಿದ್ದರೋ ದೇವರಿಗೇ ಗೊತ್ತು.
ಅಮ್ಮ, ಸುಮ್ಮನಿರು.
ಸ್ವಲ್ಪ ಸಮಯವಿದ್ದರೆ, ಡಾನ್ಸ್ ಕಂಪನಿಯ ಬಗ್ಗೆ ನಿನ್ನ ಹತ್ತಿರ ಮಾತಾಡಬೇಕು.
ಹೂಂ, ಹೂಂ, ಹೇಳು.
ಕ್ಷಮಿಸು, ಇದು… ಇಲ್ಲ, ನನಗೆ ಇಷ್ಟವಿಲ್ಲ…
- ಅದು. - ಸರಿ, ಬದಲಾಯಿಸುತ್ತೇನೆ.
ಇರು. ನಿನಗೆ ಗಾರ್ಸಿಯಾ ಅವರು ಗೊತ್ತಾ?
ಹೌದು, ಅದು ನಾವು ಖರೀದಿಸುತ್ತಿರೋ ಕಂಪನಿ.
ನಿನಗೆ ಬೇಕಾದಷ್ಟು ಭೂಮಿ ಇದೆಯಲ್ಲಾ?
ಗಾರ್ಸಿಯಾ ಹತ್ತಿರ ದ್ವೀಪದಲ್ಲಿರೋ ಅತ್ಯಮೂಲ್ಯ ಹಡಗುಕಟ್ಟೆಗಳಿವೆ.
ಅವುಗಳನ್ನು ಖರೀದಿಸದ ಹೊರತು ಹೋಟೆಲ್ ನಿರ್ಮಿಸಲು ಸಾಧ್ಯವಿಲ್ಲ.
ನೀನು ಅವನನ್ನೇ ಪ್ರೀತಿಸುತ್ತಿರೋದಾ?
ಗಾರ್ಸಿಯಾನನ್ನು?
- ಲೀನಾ, ನನಗೆ ಸ್ವಲ್ಪ ಏಕಾಂತ ಬೇಕು. - ಖಂಡಿತ.
ನೀವು ನನ್ನ ಹಿಂದೆ ಬನ್ನಿ…
- ಚಿನ್ನ, ನಾನು-- - ಇಲ್ಲ, ಅಮ್ಮ, ದಯವಿಟ್ಟು ಹೀಗೆ ಮಾಡಬೇಡ.
- ನನಗೆ ಪರಿಸ್ಥಿತಿ ಗೊತ್ತು. ಬೇಡ. - ಚಿನ್ನ, ಇದು ಒಳ್ಳೆಯದಕ್ಕೇ, ಆಯ್ತಾ?
ಅವರ ವ್ಯವಹಾರ… ಮುಗಿದ ಕಥೆ.
ಅವರು ಸಾಲಕ್ಕಾಗಿ ಕಾಯುತ್ತಿದ್ದಾರೆ. ಅವರಿಗೆ ಹೆಚ್ಚಿನ ಸಮಯ ಬೇಕು.
ಇನ್ನೊಂದು ಸಾಲವಾ?
ಅದು ಅವರನ್ನು ಮತ್ತಷ್ಟು ಸಾಲಕ್ಕೆ ದೂಡುತ್ತೆ.
ನಾನವರಿಗೆ ಸ್ವಾತಂತ್ರ್ಯ ನೀಡುತ್ತಿದ್ದೇನೆ, ಆಯ್ತಾ?
ವಿಫಲ ವ್ಯವಹಾರದೊಳಗೆ ಸಿಕ್ಕಿಹಾಕಿಕೊಳ್ಳೋದರಿಂದ ಸ್ವಾತಂತ್ರ್ಯ ಸಿಗುತ್ತೆ ಅವರಿಗೆ.
ಆದರೆ ಅವರು ಸಿಕ್ಕಿಬಿದ್ದಿಲ್ಲ. ಅವರಿಗೆ ಇಲ್ಲಿ ತುಂಬಾ ಇಷ್ಟ.
ಅವರು ಮಾಡೋದನ್ನು ಇಷ್ಟಪಡುತ್ತಾರೆ.
ಅವರಿಗೆ ಇದು ಬರೀ…
ಇದು ಹಣದ ಬಗ್ಗೆ ಅಲ್ಲ.
ಅದಕ್ಕಿಂತಲೂ ಹೆಚ್ಚಿನದು, ಇದು ಕುಟುಂಬ ಮತ್ತು ಅವರ ಊರಿನ ವಿಷಯ--
ಇಲ್ಲ, ನನಗೆ ಗೊತ್ತು, ನನಗೆ ಗಾರ್ಸಿಯಾ ಗೊತ್ತು,
ನನಗೆ ಅವರ ಬಗ್ಗೆ ಅನುಕಂಪ ಇದೆ.
ಆಯ್ತಾ? ನನಗೆ ಗೊತ್ತು.
ಆದರೆ ಅದರ ಮೌಲ್ಯಕ್ಕಿಂತ ಎರಡು ಪಟ್ಟು ಹೆಚ್ಚು ನೀಡಿದ್ದೇನೆ.
ನಾನು ಖಳನಾಯಕಿಯಲ್ಲ.
ಮತೇಯೊ ಗಾರ್ಸಿಯಾ ಜೀವನದಲ್ಲಿ ಇನ್ನೊಂದು ದಿನ ಕೆಲಸ ಮಾಡಬೇಕಾಗಿಲ್ಲ.
- ಮಗನೂ ಕೆಲಸ ಮಾಡಬೇಕಿಲ್ಲ. - ಅದು ಹಾಗಲ್ಲ.
ಇದು ಅವರಿಗೆ ಸಂತೋಷ ಕೊಡುತ್ತೆ.
ಅಮ್ಮ, ಇದು ಅವರಿಗೆ ಬದುಕಲು ಕಾರಣದಂತೆ.
ಆದರ್ಶವಾದಿಯಾಗುವುದು ಸುಲಭ, ಆಯ್ತಾ?
ಆದರೆ ವ್ಯವಹಾರ ಅಂದರೆ ವ್ಯವಹಾರವೇ, ಅದು ವೈಯಕ್ತಿಕವಲ್ಲ.
ದಯವಿಟ್ಟು.
ನನಗಾಗಿ.
ನೋಡು, ನಾನು ಏನು ಮಾಡಬಹುದೆಂದು ನೋಡುತ್ತೇನೆ, ಆದರೆ ಭರವಸೆ ಕೊಡಲ್ಲ, ಆಯ್ತಾ?
ನಾನು ನಿನ್ನ ಜೊತೆ ಏನೋ ಮಾತಾಡಬೇಕು.
ನಾವು ಎಲ್ಲವನ್ನೂ ಮರೆತು ಒಂದು ದಿನ ಕಳೆಯೋಣವಾ?
ದಯವಿಟ್ಟು?
ಹೂಂ.
ರೈ, ಚಿನ್ನ, ನೀನು ಇದ್ದೀಯಾ?
ಹೇ.
ನನಗೆ ಇಡೀ ದಿನ ಸಭೆಗಳಿವೆ, ಆದರೆ ಹೊರಡುವ ಮೊದಲು ನಿನ್ನನ್ನು ನೋಡಲು ಬಂದೆ.
ಮಾತ್ರೆ ಪುನಃ ಖರೀದಿಸಿದೆಯಾ?
ನಾನು ನಿನಗೆ ಎರಡು ಉಡುಪು ತಂದಿದ್ದೇನೆ, ಹಸಿರು ಮತ್ತು ಗುಲಾಬಿ,
ನಿಧಿಸಂಗ್ರಹಣೆಗೆ ಯಾವುದನ್ನು ಧರಿಸುತ್ತೀಯ ಅಂತ ಹೇಳು.
ಗಾರ್ಸಿಯಾ ಆವರಿಗಾಗಿ ಏನಾದರೂ ಯೋಚನೆ ಮಾಡಿದೆಯಾ?
ಇನ್ನೂ ಇಲ್ಲ, ನಾನು ಅದರ ಮೇಲೆ ಕೆಲಸ ಮಾಡುತ್ತಿದ್ದೇನೆ, ಆಯ್ತಾ?
- ಕ್ಷಮಿಸಿ, ನಮಗೆ ತಡವಾಗುತ್ತಿದೆ. - ಬಂದೆ.
ಕೇಳು.
ನನಗೆ ಇವತ್ತು ಸಮಯ ಇಲ್ಲ, ನಾಳೆ ಒಟ್ಟಿಗೆ ತಿಂಡಿ ತಿನ್ನೋಣವಾ?
ಚೆನ್ನಾಗಿದ್ದೀಯಾ? ಬಿಳಿಚಿಕೊಂಡಂತೆ ಕಾಣುತ್ತಿದ್ದೀಯ.
ನಾನು ಚೆನ್ನಾಗಿದ್ದೇನೆ.
ಸರಿ. ಐ ಲವ್ ಯು.
ಮತ್ತೆ ಸಿಗೋಣ.
ಹೂಲಿಯನ್ ಕತ್ತಲೆಗೆ ಹೆದರುತ್ತೀಯಾ?
ನನ್ನನ್ನು ನಂಬುತ್ತೀಯಾ?
ಹೌದು.
ದೀಪ ಆರಿಸು.
ಸರಿ.
ಇದು ನನ್ನ ನೆಚ್ಚಿನ ಭಾವನೆ.
ಸುತ್ತಮುತ್ತಲಿನ ವಾತಾವರಣದಲ್ಲಿ ಬೆರೆತು ಹೋಗೋದು.
ದೀಪ ಉರಿಯುತ್ತಿರುವಾಗಿನ ಸಮಸ್ಯೆಗಳನ್ನು ಮರೆಯಲು ಇದು ನನಗೆ ಸಹಾಯ ಮಾಡುತ್ತೆ.
ಒರಾಯ, ನಿನ್ನ ಭಯವನ್ನು ಎದುರಿಸೋದು ಒಳ್ಳೆಯದು.
ಇಲ್ಲದಿದ್ದರೆ ಹೇಗೆ ಮೆಟ್ಟಿ ನಿಲ್ಲೋದು?
ನಾವು ಭೇಟಿಯಾಗಿದ್ದು ಇಲ್ಲೇ.
ಇಲ್ಲೇ ಇರು.
ನಿನಗೆ ಈಜಲು ಬರದಿದ್ದರೆ, ನಾನು ಸಹಾಯ ಮಾಡಬಲ್ಲೆ.
ಕಲೆಗಾಗಿ ಒಂದು ರಾತ್ರಿ
ಹೇ.
ಯಾರ ಜೊತೆಯೋ ಮಲಗಿ ಬಂದಂತೆ ಕಾಣುತ್ತಿದ್ದೀಯ.
ಹೇಳು, ಏನಾಯಿತು?
ನಾನು ಹೇಳಲು ಬಹಳ ವಿಷಯವಿದೆ.
ಆ ದ್ವೀಪದಲ್ಲಿ ಏನಾಗುತ್ತಿದೆ? ನನಗೆ ಎಲ್ಲವನ್ನೂ ಹೇಳು.
ಪ್ರೀತಿಸುತ್ತಿದ್ದೇನೆ ಅನಿಸುತ್ತಿದೆ.
- ತುಂಬಾ ಆಳವಾದ ಪ್ರೀತಿ. - ಆಳವಾದ…
ನಿನಗೆ ಇತ್ತೀಚೆಗೆ ಏನಾಗಿದೆ?
ಸರಿ, ಏನು ಮಾಡುತ್ತೀಯ? ಕೆಲವು ದಿನಗಳಲ್ಲಿ ಮನೆಗೆ ಬರಲ್ಲವಾ?
ಗೊತ್ತಿಲ್ಲ.
ವಾವ್. ಹಾಗಾದರೆ, ಇದು ಗಂಭೀರ ವಿಷಯವಾ?
ರೋಮಿಯೋ ಮತ್ತು ಜೂಲಿಯೆಟ್‌‌ನಷ್ಟು ಗಂಭೀರ.
ಅವರಲ್ಲಿ ಒಬ್ಬರು ಸಾಯಲಿಲ್ಲವಾ?
- ಹೇ, ನಾನು ಲೀನಾ. - ನಾನು ಹೋಗಬೇಕು.
- ಸರಿ, ಬೇಗ ಮಾತಾಡೋಣ. ನನಗೆ ಕರೆ ಮಾಡು. - ಬನ್ನಿ?
ಹಾಯ್, ರೈ. ನಿನ್ನ ಅಮ್ಮ ಇಂದು ಬೆಳಿಗ್ಗೆ ಬರಲ್ಲ.
ರಾತ್ರಿ ಕಾರ್ಯಕ್ರಮವಿದೆಯಲ್ಲ, ತುಂಬಾ ಕೆಲಸವಿದೆ.
ನೋಡು, ಇದು ನಾನು ಹೇಳಬೇಕಾದ್ದಲ್ಲ,
ಆದರೆ…
ಗಾರ್ಸಿಯಾ ಮಾರಾಟ ಮಾಡಲು ಒಪ್ಪಿದ್ದಾರೆ.
ರೆಡ್‌ವಿನ್ ತಂಡ ಈಗ ಒಪ್ಪಂದಕ್ಕೆ ಸಹಿ ಹಾಕುತ್ತಿದೆ.
- ಏನು? - ಕ್ಷಮಿಸು, ರೈ--
ನಾನು ಹೋಗಬೇಕು.
ಇಲ್ಲ. ಇಲ್ಲ.
ಹೂಲಿಯನ್!
ಹೂಲಿಯನ್, ಏನಾಯಿತು?
ಇದನ್ನು ಯಾರು ಮಾಡಿದರು?
ನಿನ್ನೆ ರಾತ್ರಿ ಕಾರ್ಲೋಸ್ ಮಾಡಿದ್ದು.
ನನ್ನ ಅಪ್ಪನಿಗೆ…
ಇನ್ನು ಸಹಿಸಲಾಗಲಿಲ್ಲ.
ರೆಡ್‌ವಿನ್ ಜೊತೆ ಸಹಿ ಹಾಕಿದರು.
ಇದೆಲ್ಲ ನನ್ನ ತಪ್ಪು.
ಇಲ್ಲ.
ಇಲ್ಲ, ಹಾಗಲ್ಲ.
ಹೂಲಿಯನ್, ಅಮ್ಮ ರೆಡ್‌ವಿನ್‌ಗೆ ಕೆಲಸ ಮಾಡ್ತಾಳೆ.
- ಕ್ಷಮಿಸು. ನನಗೆ ಈಗಷ್ಟೇ ಗೊತ್ತಾಯಿತು-- - ರೈ, ನೀನು ಹೊರಡಬೇಕು.
- ಏನು? ಆದರೆ ನಾನು-- - ಹೋಗು!
ಹೋಗು.
ಅಮ್ಮ?
ಅಮ್ಮ, ಏನಾಯಿತು?
ನನಗೆ ಸ್ವಲ್ಪ ಸಮಯ ಕೊಡುತ್ತೀಯಾ? ಥ್ಯಾಂಕ್ಸ್.
ಅವರಿಗೆ ಸಹಾಯ ಮಾಡುವುದಾಗಿ ಭರವಸೆ ಕೊಟ್ಟಿದ್ದೆ.
ಚಿನ್ನ, ನಾನು ಸಹಾಯ ಮಾಡಿದೆ. ಅವರ ವ್ಯವಹಾರ ಮುಳುಗುತ್ತಿತ್ತು, ನಾನವರಿಗೆ ಬೆಂಬಲವಾಗಿ ನಿಂತೆ.
ಈಗ ಅವರ ಹತ್ತಿರ ಹಣ ಮತ್ತು ವಸ್ತುಗಳಿವೆ ಮತ್ತು ನಿನ್ನಂತೆಯೇ ಹೆಮ್ಮೆ, ಮೂಲ ಎರಡೂ ಇಲ್ಲ.
- ಅದರ ಅರ್ಥ ಏನು? - ನೀನು ಎಲ್ಲವನ್ನೂ ಹಣದಿಂದ ಅಳೆಯುತ್ತೀಯ ಅಂತ.
ಸೂಟು ಬೂಟು ಧರಿಸಿ ಅಧಿಕಾರ ತೋರಿಸೋದನ್ನು ಪ್ರೀತಿಸುವವಳು ನೀನು.
ನನ್ನನ್ನು ನಿನ್ನ ಊರಿಗೆ ಕರೆತಂದೆ, ಆದರೆ ನೀನು ಇಲ್ಲಿಯವರೆಗೆ ಹೋಟೆಲ್ ಬಿಟ್ಟು ಆಚೆ ಹೋಗಿಲ್ಲ.
ಇಷ್ಟು ದುಡಿದು ಪ್ರಯೋಜನವೇನು?
ಪ್ರಯೋಜನವಾ?
ನಾನು ಏಕೆ ಇಷ್ಟು ದುಡಿಯುತ್ತೇನಾ? ನಿನಗಾಗಿ ದುಡಿಯುತ್ತೇನೆ.
ನಿನಗೆ ಇದು ಏಕೆ ಕಾಣಿಸುತ್ತಿಲ್ಲ?
ನಾನು ಸುಮ್ಮನೆ ಬ್ಯುಸಿ ಇರುತ್ತೇನೆ ಅಂದುಕೊಂಡಿದ್ದೀಯಾ?
ಖಂಡಿತ ನನಗೆ ನಿನ್ನ ಜೊತೆ ಸಮಯ ಕಳೆಯಬೇಕು.
ಆದರೆ ನಾನು ಪ್ರತಿದಿನ ದೇವರಿಗೆ ಧನ್ಯವಾದ ಹೇಳುತ್ತೇನೆ
ನಾನು ಪರಿಣಿತಿ ಹೊಂದಿರೋದರಲ್ಲಿ ನನಗೆ ಕೆಲಸ ಇದೆ ಅಂತ,
ಏಕೆಂದರೆ ಇದರರ್ಥ ನಾನು ನಿನ್ನನ್ನು ನೋಡಿಕೊಳ್ಳಬಲ್ಲೆ, ನಿನಗೆ ಬೇಕಾದ್ದು ಕೊಡಿಸಬಲ್ಲೆ.
ನೀನೇ ನನ್ನ ಜೀವನದ ಉದ್ದೇಶ.
ಆಯ್ತಾ? ಹಾಗಾಗಿ…
ಗಾರ್ಸಿಯಾ ಅವರಿಗೆ ಬೇರೆ ರೀತಿಯಲ್ಲಿ ಸಹಾಯ ಮಾಡಬಹುದಾಗಿದ್ದರೆ ಮಾಡುತ್ತಿದ್ದೆ.
ನನ್ನನ್ನು ನಂಬು.
ಈಗ ಇದನ್ನು ಮರೆತು,
ಪಾರ್ಟಿಗೆ ಸಿದ್ಧರಾಗೋಣ.
ಇದು ತುಂಬಾ ಮಹತ್ವದ ರಾತ್ರಿ.
ನಾವು ಇಲ್ಲಿ ಕೆಲವೇ ದಿನ ಇರೋದು, ನನಗೆ ನಿನ್ನ ಅವಶ್ಯಕತೆ ಇದೆ.
ಕನ್ನಡಿಯ ಮುಂದೆ ನಿಂತು,
ಗಂಭೀರವಾಗಿ ನಿನ್ನ ಅಂದ ನೋಡಿಕೊಳ್ಳುತ್ತಿದ್ದೀಯ ಅಂತ ಗೊತ್ತು,
ಆದರೆ ಕೇಳು,
ಸೆಕ್ಸಿ ಕಾಣ್ತಿದ್ದೀಯ.
ಇದರಲ್ಲಿ ನಿನ್ನ ತಪ್ಪೇನೂ ಇಲ್ಲ.
ಈ ಪ್ರಪಂಚ ಇರೋದೇ ಹೀಗೆ.
ನೀವಲ್ಲದಿದ್ದರೆ, ಬೇರೆ ಯಾರಾದರೂ ಇದನ್ನು ಮಾಡುತ್ತಿದ್ದರು. ಆಗ ಬಹುಶಃ ಪರಿಸ್ಥಿತಿ
ಇನ್ನೂ ಕೆಟ್ಟದಿರ್ತಿತ್ತು.
ಹೂಲಿಯನ್ ವಾಪಸ್ ಬರುತ್ತಾನೆ.
ನಿಜವಾಗಿಯೂ.
ಅಯ್ಯೋ.
ಹಾಳಾದ ರಾಸಾಯನಿಕಗಳು.
ನಿನಗೆ ಏನು ಬೇಕು?
ನಿನಗೆ ಗೊತ್ತಾ,
ನಿನ್ನ ಬಾಯ್‌ಫ್ರೆಂಡ್, ನನ್ನ ಹಣ ತೀರಿಸಬೇಕು.
ನೀನು ಅವನ ಸುಂದರ ಮುಖವನ್ನು ತುಂಬಾ ಇಷ್ಟಪಡುತ್ತೀಯಲ್ಲಾ,
ನಾನು ಅದನ್ನು ಹಾಳು ಮಾಡೋದು ನಿನಗಿಷ್ಟವಿಲ್ಲ ಅಂದುಕೊಂಡೆ.
- ನಿನಗೆ ನಿನ್ನ ಹಣ ಸಿಗುತ್ತೆ. - ಸಮಾಧಾನ, ರಾಣಿ.
ಎಲ್ಲವೂ ಹಣದ ಸುತ್ತ ಸುತ್ತಲ್ಲ.
ಕೆಲವು ವಿಷಯಗಳು ಹಣಕ್ಕಿಂತ ಹೆಚ್ಚಾಗಿರುತ್ತವೆ,
- ಹೆಣ್ಣು, ಮದ್ಯ ಇತ್ಯಾದಿ. - ನನ್ನಿಂದ ದೂರ ಸರಿ.
ಅವಳನ್ನು ಮತ್ತೊಮ್ಮೆ ಮುಟ್ಟಿದರೆ, ನಿನ್ನನ್ನು ಕೊಲ್ಲುತ್ತೇನೆ.
ಅರ್ಥವಾಯಿತಾ?
ನಿನ್ನ ಹಣ ತಗೋ.
ಛೇ. ಅವಳು ಸಿಕ್ಕಿದ್ದರೆ ಮಜಾ ಬರುತ್ತಿತ್ತು.
ಇಲ್ಲಿಂದ ತೊಲಗು.
ಇನ್ನು ಮುಂದೆ ನಮ್ಮ ಹತ್ತಿರ ಬರೋ ಧೈರ್ಯ ಮಾಡಬೇಡ.
ಸರಿ. ಮತ್ತೆ ಭೇಟಿಯಾಗೋಣ.
- ಚೆನ್ನಾಗಿದ್ದೀಯಾ? - ಚೆನ್ನಾಗಿದ್ದೇನೆ.
- ನಿಜ ಹೇಳುತ್ತಿದ್ದೀಯಾ? - ಹೌದು.
ನನಗೇನೂ ಆಗಿಲ್ಲ.
ಕಪಾಳ ಮೋಕ್ಷ ಚೆನ್ನಾಗಿತ್ತು.
ನಿನಗೆ ಕೋಪ ಬರಿಸಬಾರದು ಅಂತ ಗೊತ್ತಾಯ್ತು.
ಅಮ್ಮನ ಬಗ್ಗೆ ನಿನಗೆ ಹೇಳದಿದ್ದಕ್ಕೆ ನನ್ನನ್ನು ಕ್ಷಮಿಸು.
- ನಾನು ಸರಿಪಡಿಸಬಹುದು ಅಂದುಕೊಂಡಿದ್ದೆ. - ಪರವಾಗಿಲ್ಲ.
ಅದು ನಿನ್ನ ತಪ್ಪಲ್ಲ.
ನಿನ್ನ ಬಟ್ಟೆ ಹಾಳಾಗಿದೆ.
ನಿನ್ನ ಪರಿಸರ ಸಂಬಂಧಿತ ದೂರಿನ ಬಗ್ಗೆ ಹೇಳುತ್ತಿದ್ದೆ.
ಹುಲ್ಲು ಮತ್ತು ರಾಸಾಯನಿಕದ ವಿಷಯ--
ಅದ್ಭುತ.
ನನಗೆ ಈಗಲೇ ನೀನು ಬೇಕು.
ಚಿಯರ್ಸ್.
ರೈ ನನ್ನ ಸೂಟ್‌ನಲ್ಲಿದ್ದೇವೆ. ಬಾ ಇಲ್ಲಿಗೆ!
ಹಾಂ.
ಶ್ರೀಮಂತರು ಎಂತಹ ವಸ್ತುಗಳನ್ನು ಬಿಟ್ಟು ಹೋಗುತ್ತಾರೆ ನೋಡು.
ಲಾಸ್ಟ್ ಅಂಡ್ ಫೌಂಡ್ ಒಂದು ಖಜಾನೆ ಥರ.
ಹೇಗೆ ಕಾಣುತ್ತಿದ್ದೇನೆ?
ಸುಂದರವಾಗಿದ್ದೀಯ.
ಆದ ಮೇಲೆ ಕೆಳಗೆ ಬನ್ನಿ.
ಏನಾದರೂ ದಾರಿ ಇದೆಯಾ ಅಂತ ಯೋಚಿಸುತ್ತಿದ್ದೇನೆ.
ಹೌದು, ಆದರೆ ತುಂಬಾ ತಡವಾಗಿದೆ ಅನಿಸುತ್ತೆ.
ರೆಡಿಯಾ?
ಮಾಡಿಯೇ ಬಿಡೋಣ.
ಅಮ್ಮ?
ಇವನು ಹೂಲಿಯನ್ ಗಾರ್ಸಿಯಾ.
ಪೆರಾ ಅವರೇ, ನಿಮ್ಮನ್ನು ಭೇಟಿಯಾಗಿ ಸಂತೋಷವಾಯಿತು.
ನಿನ್ನ ಬಗ್ಗೆ ಬಹಳಷ್ಟು ಕೇಳಿದ್ದೇನೆ.
ನಿಮ್ಮಿಬ್ಬರಿಗೂ ಡ್ರಿಂಕ್ ತರ್ತೇನೆ.
ನಾನು ಯಾರು ಅಂತ, ರೆಡ್‌ವಿನ್ ಜೊತೆಗಿನ ನನ್ನ ಒಡನಾಟದ ಬಗ್ಗೆ ಅವನಿಗೆ ಹೇಳಿದೆಯಾ?
ಹೌದು.
ನಿನ್ನ ಫಿಟ್ಸ್ ಬಗ್ಗೆ?
ಬ್ಯೂನಸ್ ನೋಶೆಸ್, ಶುಭ ಸಂಜೆ.
ಇಲ್ಲಿಗೆ ಆಗಮಿಸಿದ ಎಲ್ಲರಿಗೂ ಧನ್ಯವಾದಗಳು.
ಇಂದು ಮಯೋರ್ಕಾದ ರೋಮಾಂಚಕಾರಿ ಹೊಸ ಅಧ್ಯಾಯವನ್ನು ಆಚರಿಸುತ್ತಿದ್ದೇವೆ.
ಕಲಾ ಕೇಂದ್ರವನ್ನು ಪರಿಚಯಿಸಲು ನಾವು ಉತ್ಸುಕರಾಗಿದ್ದೇವೆ.
ಇದು ಈ ಸುಂದರ ದ್ವೀಪದ ಸಂಸ್ಕೃತಿಯನ್ನು ಸಂರಕ್ಷಿಸುತ್ತದೆ.
ನಿಮ್ಮಲ್ಲಿ ಕೆಲವರಿಗೆ ಗೊತ್ತು, ನಾನು ಬೆಳೆದಿದ್ದು ಇಲ್ಲೇ,
ಆದ್ದರಿಂದ ಇಲ್ಲಿಗೆ ಬಂದು ಒಳ್ಳೆಯ ಕೆಲಸ ಮಾಡಲು ನನಗೆ ಅವಕಾಶ ಸಿಕ್ಕಿದ್ದು ಸಂತೋಷದ ಸಂಗತಿ,
ಈ ಅದ್ಭುತ ಕಲಾ ಕೇಂದ್ರ ಮಾತ್ರವಲ್ಲದೆ,
ಮಯೋರ್ಕಾಗೆ ವಿಶ್ವ ದರ್ಜೆಯ ರೆಸಾರ್ಟ್ ತರುವ ಅವಕಾಶ ನನಗೆ ಸಿಕ್ಕಿದೆ.
ಆದ್ದರಿಂದ, ಎಲ್ಲರೂ ಬನ್ನಿ,
ಆಚರಿಸೋಣ…
ಮಯೋರ್ಕಾ ಹೆಸರಿನಲ್ಲಿ ಪಾರ್ಟಿ ಮಾಡೋಣ.
- ಮಯೋರ್ಕಾಗೆ! - ಮಯೋರ್ಕಾ!
ಮತೇಯೊ.
ನಿನ್ನನ್ನು ನೋಡಿ ಸಂತೋಷವಾಯಿತು.
ನಿನ್ನ ಮತ್ತೆ ನೋಡ್ತೇನೆ ಅಂದುಕೊಂಡಿರಲಿಲ್ಲ.
ಬಹಳ ಸಮಯವಾಯಿತು.
ಹೌದು.
ಇದರಲ್ಲಿ ಏನೂ ವೈಯಕ್ತಿಕವಾಗಿರಲಿಲ್ಲ, ತಪ್ಪು ತಿಳಿಯಬೇಡ.
ಇಸೊಲ್ದೆ,
ನಮ್ಮ ನಡುವಿನ ಎಲ್ಲವೂ ವೈಯಕ್ತಿಕವೇ.
ಅಂದರೆ, ನನ್ನ ಉದ್ದೇಶ ವಿವರಿಸುತ್ತಿದ್ದೆ.
ನೀನು ಏನನ್ನೂ ವಿವರಿಸುವ ಅಗತ್ಯವಿಲ್ಲ. ನೀನು ಹೇಳಿದ್ದು ಸರಿ.
ದ್ವೀಪ ಬದಲಾಗುತ್ತಿದೆ, ನಾನೂ ಸಂಕಷ್ಟದ ಸ್ಥಿತಿಯಲ್ಲಿದ್ದೇನೆ.
ನಾನು ಪ್ರಯತ್ನಿಸಿದೆ.
ಸಾಧ್ಯವಾದಷ್ಟು ಕಾಲ ನನ್ನ ವ್ಯವಹಾರ ಮುಂದುವರಿಸಿದೆ.
ಆದರೆ ಕೊನೆಯಲ್ಲಿ…
- ನಿನ್ನಲ್ಲಿ ನನ್ನದು ಒಂದೇ ವಿನಂತಿ. - ಹೇಳು.
ಹೋಟೆಲ್ ನಿರ್ಮಿಸುವಾಗ ಮತ್ತು ಮುಂದಿನದನ್ನು ರೂಪಿಸುವಾಗ,
ಮೊದಲು ಇಲ್ಲಿ ಏನಿತ್ತು ಅನ್ನೋದನ್ನು ಮರೆಯಬೇಡ.
ಮೊದಲಿಲ್ಲಿದ್ದದ್ದನ್ನು ಎಂದಿಗೂ ಮರೆಯಲು ಸಾಧ್ಯವಿಲ್ಲ.
ಇದರಿಂದ ಒಂದು ಒಳ್ಳೆಯ ವಿಷಯ ನಡೆದಿದೆ.
ಬಹುಶಃ ನಮಗೆ ಸಿಗದ ಭವಿಷ್ಯ ಅವರಿಗೆ ಸಿಗಬಹುದೇನೋ.
ಹೋಗೋಣ.
ಈ ಸೂಟ್ ತುಂಬಾ ಬಿಗಿಯಾಗಿದೆ.
ನಿನ್ನ ಅಪ್ಪನ ಜೊತೆ ಇರು. ನಂತರ ಹಡಗುಕಟ್ಟೆಯಲ್ಲಿ ಸಿಗುತ್ತೇನೆ.
- ಆಮೇಲೆ ಸಿಗೋಣ. - ಬೈ.
ನೀನು ಇಲ್ಲಿ ಬೆಳೆದ ಬಗೆಗಿನ ಕಥೆಗಳು ನನಗೆ ಬೇಸರ ತರಿಸುತ್ತೆ ಅಂದಿದ್ದೆ.
ಮತೇಯೊ ಗಾರ್ಸಿಯಾ.
ಅವನು ನನ್ನ ಮೊದಲ ಪ್ರೀತಿ.
ನಾವು ಭೇಟಿಯಾಗಿದ್ದು ಮಕ್ಕಳಾಗಿದ್ದಾಗ,
ಹದಿಹರೆಯದವರಾದಾಗ ಒಬ್ಬರಿಗೊಬ್ಬರು ಅಂಟಿಕೊಂಡೇ ಇರುತ್ತಿದ್ದವು.
ಅವನು ನಾನು ಉಸಿರಾಡುವ ಗಾಳಿ ಮತ್ತು ನಾನು ಈಜುವ ನೀರಿನಂತಿದ್ದ.
ನಾವು ಸದಾ ಭವಿಷ್ಯದ ಬಗ್ಗೆ ಮಾತಾಡುತ್ತಿದ್ದೆವು ಮತ್ತು ಯೋಜನೆ ರೂಪಿಸುತ್ತಿದ್ದೆವು…
ಆಮೇಲೆ ಎಲ್ಲವೂ ಬದಲಾಯಿತು.
ಅಜ್ಜಿ ತೀರಿಕೊಂಡರು.
ನಾನು ಅಂತಹ ನೋವನ್ನು ಎಂದಿಗೂ ಅನುಭವಿಸಿರಲಿಲ್ಲ.
ದ್ವೀಪದ ಪ್ರತಿಯೊಂದು ಭಾಗವೂ ನನಗೆ ಅವಳನ್ನು ನೆನಪಿಸುತ್ತಿತ್ತು.
ನಾನು ಹೋಗಲೇ ಬೇಕಿತ್ತು. ಇಲ್ಲಿಂದ ದೂರ. ಇಲ್ಲಿಂದ ಹೋಗಿ, ನಾನು…
ಅವನನ್ನು ನನ್ನ ಜೊತೆ ಬರಲು ಕೇಳಿದೆ.
ಅವನನ್ನು ಬೇಡಿಕೊಂಡೆ.
ಅವನಿಗೆ ತನ್ನ ಕುಟುಂಬ ಅಥವಾ ವ್ಯವಹಾರ ಬಿಟ್ಟು ಬರಲು ಇಷ್ಟವಿರಲಿಲ್ಲ.
ನಾವು ವರ್ಷಗಳ ಕಾಲ ಪತ್ರ ಬರೆಯುತ್ತಿದ್ದೆವು,
ಆಮೇಲೆ, ಒಂದು ದಿನ, ಪತ್ರಗಳು ನಿಂತುಹೋದವು.
ಹಾಗಾಗಿ, ನಾವು ಈ ಹೋಟೆಲ್ ನಿರ್ಮಿಸುತ್ತಿದ್ದೆವು
ಮತ್ತು ಭೂಮಿಯನ್ನು ಖರೀದಿಸುತ್ತಿದ್ದೆವು ಎಂದು ನನಗೆ ತಿಳಿದಾಗ,
ಅವನಿಗೆ ಸಹಾಯ ಮಾಡಲು ನನಗೆ ಖುಷಿಯಾಯಿತು.
ನೀನಿದನ್ನು ಮೊದಲೇ ಹೇಳಬೇಕಿತ್ತು.
ಹೌದು.
ಆದರೆ ನಾನೀಗ ಒಂದು ಕುಟುಂಬದ ಕನಸುಗಳನ್ನು ಛಿದ್ರ ಮಾಡಿದವಳಾಗಿದ್ದೇನೆ.
ಇಲ್ಲ. ಇಲ್ಲ.
ನೀನು ನಿನ್ನ ಕೈಲಾದಷ್ಟು ಮಾಡಿದೆ, ಅಮ್ಮ.
ಅವರಿಗೆ ಅದು ಗೊತ್ತು.
ಇವತ್ತು ರಾತ್ರಿ ಜಾಗರಣೆ ಮಾಡೋಣವಾ?
ನಾನು ಸೂರ್ಯೋದಯವನ್ನು ನೋಡೇ ಇಲ್ಲ.
ಸೂರ್ಯೋದಯ ನೋಡಿಲ್ಲ ಅಂದರೆ?
ನೀರಿನಿಂದಲಾ?
ಎಲ್ಲಿಂದಲೂ ನೋಡಿಲ್ಲ.
ಹೂಂ,
ಸೂರ್ಯೋದಯ ನೋಡಲು ಒಳ್ಳೆ ಜಾಗಕ್ಕೆ ಕರೆದುಕೊಂಡು ಹೋಗುತ್ತೇನೆ.
ನೋಡು.
ನಿನ್ನ ಮೊದಲ ಸೂರ್ಯೋದಯವನ್ನು ನನ್ನ ಜೊತೆ ನೋಡಿದ್ದಕ್ಕೆ ಥ್ಯಾಂಕ್ಸ್.
ನನ್ನ ಎಲ್ಲಾ ಮೊದಲುಗಳು ಮತ್ತು ಕೊನೆಗಳು ನಿನ್ನದೇ.
ಅಮ್ಮ, ಎಲ್ಲವೂ ಚೆನ್ನಾಗಿದೆಯಾ?
ಮಾತ್ರೆ ತೆಗೆದುಕೊಳ್ಳೋದು ಯಾವಾಗ ನಿಲ್ಲಿಸಿದೆ?
ನಾವು ಬಂದ ಕೆಲವು ದಿನಗಳ ನಂತರ.
ನನ್ನನ್ನು ಮರಗಟ್ಟಿಸುತ್ತಿತ್ತು.
ಅಮ್ಮ, ನನಗೆ ಒಂದೇ ಒಂದು ಭಾವನಾತ್ಮಕ ಬೇಸಿಗೆ ಬೇಕಿತ್ತು.
ನಾನು ಎಂತಹ ಮೂರ್ಖಳು. ನಿನ್ನನ್ನು ಒಂಟಿಯಾಗಿ ಬಿಡಬಾರದಿತ್ತು.
- ನಿಲ್ಲಿಸು! - ನೀನು ಮಾತ್ರೆ ತೆಗೆದುಕೊಳ್ಳುತ್ತಿದ್ದೀಯೋ
- ಇಲ್ಲವೋ ಎಂದು ಗಮನಿಸಬೇಕಿತ್ತು! - ಇಲ್ಲ, ಇದು ನನ್ನ ನಿರ್ಧಾರ.
ನಿನ್ನ ಪರಿಸ್ಥಿತಿ ಹಾಳು ಮಾಡಿಕೊಂಡಿದ್ದೀಯ.
ನನಗೆ ಚಿಂತೆ ಇಲ್ಲ. ನನಗೆ ಚಿಂತೆ ಇಲ್ಲ.
- ನನಗೆ ಚಿಂತೆ ಇದೆ. - ನನಗೆ ಇಲ್ಲ.
- ಸರಿ. - ಏನು ಮಾಡುತ್ತಿದ್ದೀಯ?
- ನಾವು ವಾಪಸ್ ಹೋಗುತ್ತಿದ್ದೇವೆ. - ಇಲ್ಲ. ನಾವು ಹೋಗಲ್ಲ.
- ನಾವು ಹೋಗುತ್ತಿದ್ದೇವೆ. - ಬೇಡ.
ದಯವಿಟ್ಟು ಬೇಡ. ಅಮ್ಮ, ನಾನು ಮೊದಲ ಬಾರಿಗೆ ಸೂರ್ಯೋದಯ ನೋಡಿದೆ.
ಹೌದಾ? ಅದ್ಭುತ.
ನನ್ನ ಭಾವನೆಗಳು ಗರಿಗೆದರುತ್ತಿವೆ, ಹೂಲಿಯನ್ ನನ್ನನ್ನು ಮುಟ್ಟಿದ್ದು,
ಚರ್ಮದ ಮೇಲೆ ಸಮುದ್ರ ಸ್ಪರ್ಶಿಸಿದ ಅನುಭವ.
ಕನಿಷ್ಠ ಪಕ್ಷ ನೆನಪಿನಲ್ಲಿಟ್ಟುಕೊಳ್ಳಲು ಏನೋ ಒಂದಿದೆ.
ನನಗೆ ಇಲ್ಲೇ ಇರಲು ಇಷ್ಟ.
ನನಗೆ ಬದುಕಬೇಕು.
ನಿನಗೆ ಇಲ್ಲಿ ಇರಬೇಕಾ?
ನಿನಗೆ ಬದುಕಬೇಕಾ? ಈಗ ನಿನಗೆ ಬದುಕಬೇಕಾ?
ರೈ, ಎಷ್ಟು ಕಾಲ? ಎಷ್ಟು ಕಾಲ ಬದುಕಬೇಕು ನಿನಗೆ?
ನಾವು ಹೊರಡುತ್ತಿದ್ದೇವೆ. ಲೀನಾಗೆ ವಿಮಾನ ಬುಕ್ ಮಾಡಲು ಹೇಳಿದೆ.
ಇಲ್ಲ.
- ಸಾಮಾನು ಪ್ಯಾಕ್ ಮಾಡು, ರೈ. ಹೋಗೋಣ. - ಇಲ್ಲ, ಅಮ್ಮ!
- ಇಲ್ಲ. - ರೈ!
ರೈ!
ರೈ, ಎಲ್ಲಿಗೆ ಹೋಗುತ್ತಿದ್ದೀಯ?
ರೈ!
ಸರಿಯಿರಿ, ಸರಿಯಿರಿ!
ರೈ!
ಹೇ, ಹೇ. ಪರವಾಗಿಲ್ಲ. ನೀನು ಚೆನ್ನಾಗಿದ್ದೀಯ.
ನೀನು ಚೆನ್ನಾಗಿದ್ದೀಯ. ನಾನು ಇಲ್ಲೇ ಇದ್ದೇನೆ. ನಾನು ಇಲ್ಲೇ ಇದ್ದೇನೆ.
ಎಲ್ಲವೂ ಸರಿ ಹೋಗುತ್ತೆ.
ಹಾಸ್ಪಿಟಲ್ ಎಸ್‌ಜೆಡಿ ಸ್ಯಾಂಟ್ ಜೋಆನ್ ಡೆ ಡೇಯು
- ಹಾಯ್. - ಹೇ.
ಸರಿಯಾದ ಸಮಯಕ್ಕೆ ಬಂದೆ. ನಾನು ಕಾಫಿ ಕುಡಿದು ಬರುತ್ತೇನೆ.
- ಸರಿ. - ಈಗಲೇ ಹಿಂತಿರುಗುತ್ತೇನೆ.
ಹೇಗಿದ್ದೀಯ?
ನಾನು ತುಂಬಾ ಚಿಂತಿತಳಾಗಿದ್ದೆ.
ನಾನು ಮೊದಲೇ ಬರುತ್ತಿದ್ದೆ, ಆದರೆ ನನ್ನ ಬಾಸ್ ನನ್ನಿಂದ ನಿಜವಾದ ಕೆಲಸ ಮಾಡಿಸಿದ.
ನೀನು ಇದನ್ನು ರಹಸ್ಯವಾಗಿ ಇಟ್ಟಿದ್ದೆ.
ಫಿಟ್ಸ್ ಮತ್ತು ಗೆಡ್ಡೆಗಳು.
ಕ್ಯಾನ್ಸರ್ ಥರ ಅನಿಸುತ್ತೆ. ಆದರೆ ಕ್ಯಾನ್ಸರ್ ಗೆಡ್ಡೆಯಲ್ಲ.
ರಹಸ್ಯವಾಗಿಟ್ಟಿದ್ದಕ್ಕೆ ಕ್ಷಮಿಸು.
ನನಗೆ ಅರ್ಥವಾಗುತ್ತೆ.
ನಿನಗೆ ಮೋಜು ಮಾಡಬೇಕಿತ್ತು, ಅದಕ್ಕಾಗಿಯೇ ನನ್ನತ್ತ ಆಕರ್ಷಿತಳಾದೆ.
ಹೌದು, ಪ್ರಿಶಾ ಎಲ್ಲಿ? ಇಲ್ಲಿದ್ದಾಳಾ?
ಇಲ್ಲ.
ಒಳ್ಳೆಯದ್ದೆಲ್ಲಾ ಕೊನೆಯಾಗಲೇಬೇಕು.
ಅವಳು ಮನೆಗೆ ಹೋದಳು.
ಆದರೆ ನಾನು ಅದನ್ನು ಮತ್ತೆ ಮಾಡುತ್ತೇನಾ?
ಖಂಡಿತ, ಚಿನ್ನ.
ಹೂಲಿಯನ್ ನನಗೆ ಮಾತಾಡಬೇಕು. ಭೇಟಿಯಾಗುವೆಯಾ?
ಏನಾಯಿತು?
ನೋವಾಗಿದೆಯಾ?
ನನಗೆ ಟ್ಯೂಬರಸ್ ಸ್ಕ್ಲೆರೋಸಿಸ್ ಇದೆ.
ಅದರಿಂದ ಫಿಟ್ಸ್ ಬರುತ್ತೆ.
ಹುಟ್ಟುವಾಗಲೇ ಇತ್ತು.
ನಾವು ಏನು ಮಾಡಬಹುದು? ಅದಕ್ಕೆ ಚಿಕಿತ್ಸೆ ಇದೆಯಾ?
ಹೌದು ಮತ್ತು ಇಲ್ಲ.
ಔಷಧಿ ಸಹಾಯ ಮಾಡುತ್ತೆ, ಆದರೆ ಅದು ಸ್ಥಿರವಾಗಿರಲ್ಲ.
ನಾನು ಇಲ್ಲಿಗೆ ಬಂದ ಮೇಲೆ, ಮಾತ್ರೆ ತೆಗೆದುಕೊಳ್ಳೋದನ್ನು ನಿಲ್ಲಿಸಿದೆ.
ಏಕೆ?
ಏಕೆಂದರೆ ಅದು ನನ್ನನ್ನು ಮರಗಟ್ಟಿಸುತ್ತಿತ್ತು.
ಹೂಲಿಯನ್, ನನಗೆ ಮರಗಟ್ಟಿ ಬದುಕಲು ಇಷ್ಟವಿಲ್ಲ.
- ಶಸ್ತ್ರಚಿಕಿತ್ಸೆ ಮಾಡಿಸಬಹುದಾ? - ಹೌದು, ಆದರೆ ತುಂಬಾ ಅಪಾಯವಿದೆ.
ನನ್ನ ಸ್ಮರಣಶಕ್ತಿ ಹೋಗಬಹುದು.
ಹಾಗಾಗಿ…
ಜೀವ ಹೋಗೋದಕ್ಕಿಂತ ಕೆಟ್ಟದ್ದಲ್ವಲ್ಲಾ?
ಆರೋಗ್ಯವಾಗಿರುತ್ತೀಯ.
ನನಗೆ ಗೊತ್ತಿರೋದೆಲ್ಲವೂ ಹೋಗಿಬಿಡುತ್ತೆ.
ನನಗೆ ಇದನ್ನು ಯಾಕೆ ಹೇಳಲಿಲ್ಲ?
ಯಾಕೆಂದರೆ ನನಗೆ ಸ್ಪಷ್ಟತೆ ಬೇಕಿತ್ತು.
ನನಗಾಗಿ. ಯಾಕೆ ಬದುಕ್ತಿದ್ದೇನೆ
ಅಂತ ತಿಳಿದುಕೊಳ್ಳಬೇಕಿತ್ತು.
ಅದು ಈ ಸ್ಥಳ.
ಅದು…
ಅಮ್ಮ ಇಷ್ಟಪಡೋದನ್ನು ಮಾಡೋದನ್ನು ನೋಡೋದು.
ಅಮಾರ ಹೊಸ ಮೇಕಪ್ ಟ್ರೆಂಡ್ ಅನ್ನು ಪ್ರಯತ್ನಿಸೋದನ್ನು ನೋಡೋದು.
ನಿನ್ನ ಜೊತೆ ಕತ್ತಲೆಯ ಗುಹೆಯಲ್ಲಿ ಕಾಲ ಕಳೆಯೋದು.
ಏಕೆಂದರೆ ನೀನು ಕತ್ತಲೆಯನ್ನು ಶಾಂತವಾಗಿ ಕಾಣುವಂತೆ ಮಾಡುತ್ತೀಯ.
ಆ ನೆನಪುಗಳನ್ನು ಕಳೆದುಕೊಳ್ಳೋದು…
ಅಥವಾ ಹೊಸ ನೆನಪುಗಳ ಸಾಮರ್ಥ್ಯ ಕಳೆದುಕೊಳ್ಳೋದು…
ಅದು ಸಾವಿಗಿಂತ ಕೆಟ್ಟದು.
ಐ ಲವ್ ಯು, ಒರಾಯ.
ಐ ಲವ್ ಯು, ಹೂಲಿಯನ್.
ರೈ?
ರೈ.
ರೈ!
ಒರಾಯ! ರೈ!
ಛೇ.
ರೈ. ರೈ.
ರೈ, ದಯವಿಟ್ಟು.
ನಾಡಿದರ ಕಡಿಮೆ ಇದೆ.
- ಇವಳ ಉಸಿರಾಟ ನಿಂತಿತು. - ನಿನಗೆ ಏನೂ ಆಗಲ್ಲ, ಆಯ್ತಾ?
ನಾನು ಇಲ್ಲೇ ಇರುತ್ತೇನೆ, ಆಯ್ತಾ?
ಜೀವಂತವಾಗಿದ್ದಾಳೆ, ಆದರೆ ಪರಿಸ್ಥಿತಿ ಗಂಭೀರವಾಗಿದೆ.
ಸ್ಕ್ಯಾನಿಂಗ್‌ನಲ್ಲಿ ಸ್ಥಿತಿ ಹದಗೆಟ್ಟಿದೆ ಅಂತ ಇದೆ.
ಇದು ನಿಮ್ಮ ನಿರ್ಧಾರ, ಆದರೆ ಶಸ್ತ್ರಚಿಕಿತ್ಸೆ ಮಾಡಿಸಿದರೆ ಒಳ್ಳೆಯದು.
- ಯೋಚಿಸಲು ಏನಿದೆ? - ರೈಗೆ ಶಸ್ತ್ರಚಿಕಿತ್ಸೆ ಇಷ್ಟವಿರಲಿಲ್ಲ.
ವರ್ಷಗಳಿಂದ ಅವಳನ್ನು ಒಪ್ಪಿಸಲು ಪ್ರಯತ್ನಿಸಿದೆ, ಆದರೆ ಅವಳು ಒಪ್ಪಲೇ ಇಲ್ಲ.
ನಾವು ಅವಳನ್ನು ಸ್ಥಿರಗೊಳಿಸಬಹುದು, ಆರಾಮವಾಗಿ ಇಡಬಹುದು,
ಆದರೆ ಶಸ್ತ್ರಚಿಕಿತ್ಸೆ ಇಲ್ಲದೆ, ಅವಳ ಸ್ಥಿತಿ ಹದಗೆಡುತ್ತೆ,
ಯಾವಾಗ ಏನಾಗುತ್ತೋ ಹೇಳಕ್ಕಾಗಲ್ಲ.
ಇಸೊಲ್ದೆ.
ನನಗೆ ಅಪಾಯ ಅರ್ಥವಾಗುತ್ತೆ,
ಒರಾಯ ತನ್ನ ಇಚ್ಛೆಯ ಬಗ್ಗೆ ನನ್ನ ಜೊತೆ ಮಾತಾಡಿದ್ದಳು.
ಆದರೆ ನಾವು ಅವಳನ್ನು ಉಳಿಸಲು ಅವಕಾಶವಿದ್ದರೆ,
ಅವಳು ಸಾಮಾನ್ಯ ಜೀವನ ನಡೆಸುವ ಅವಕಾಶವಿದ್ದರೆ,
ಹಾಗೇ ಮಾಡಿ ಅಂತ ಬೇಡಿಕೊಳ್ಳುತ್ತೇನೆ.
ತನ್ನ ಜೀವನದ ಅತ್ಯುತ್ತಮ ಕ್ಷಣಗಳನ್ನು ಮರೆಯುವ ಬಗ್ಗೆ ಚಿಂತಿತಳಾಗಿದ್ದಳು.
ಆದರೆ ಇದು ಕೆಲಸ ಮಾಡಿದರೆ,
ಅವಳ ನೆಚ್ಚಿನ ನೆನಪುಗಳು ಅವಳ ಭವಿಷ್ಯದಲ್ಲಿರುತ್ತೆ.
ಅಮ್ಮನಿಗಿದ್ದ ಅದೇ ಸ್ಥಿತಿ ಇವಳಿಗೂ ಇದೆ.
ಸಮಾಧಾನ ಮಾಡಿಕೋ, ಇಜ಼ಿ.
ಇವಳಿಗೆ ಗೊತ್ತಾ?
ಅವಳಿಗೆ ಈ ಭಯಾನಕ ಫಿಟ್ಸ್ ನಾನು ಕೊಟ್ಟಿದ್ದು ಅಂತಾನಾ?
ಇಲ್ಲ, ಅವಳಿಗೆ ಗೊತ್ತಿಲ್ಲ.
ಅವಳು ನಿನ್ನನ್ನು ದೂಷಿಸಲ್ಲ.
ನಾನು ಮಗು ಮಾಡಿಕೊಳ್ಳಲು ಎಂದಿಗೂ ಯೋಜಿಸಿರಲಿಲ್ಲ.
ಅದು ನನ್ನ ಪಟ್ಟಿಯಲ್ಲೇ ಇರಲಿಲ್ಲ.
ಇರಲಿಲ್ಲ.
ನನಗೆ ನೆನಪಿದ್ದರೆ, ನಿನಗೆ ಒಂದು ಮಹಲು, ಮೂರು ಕಾರುಗಳು ಮತ್ತು ಒಂದು ಕುದುರೆ ಬೇಕಿತ್ತು.
ಕುದುರೆ ಸಿಗಲೇ ಇಲ್ಲ.
ನಾನು ಗರ್ಭಿಣಿ ಅಂತ ಗೊತ್ತಾದಾಗ, ನನ್ನ ಜೀವನಕ್ಕೆ ಒಂದು ಉದ್ದೇಶ ಇದೆ ಅಂತ ಅನಿಸಿತು.
ಯಾವಾಗ ಬರುತ್ತಾಳೆ ಅಂತ ಕಾಯುತ್ತಿದ್ದೆ.
ಅಪಾಯದ ಅರಿವಿದ್ದರೂ ನಾನು ಮುಂದುವರೆದೆ.
ನೀನು ಅವಳನ್ನು ಚೆನ್ನಾಗಿ ಬೆಳೆಸಿ, ಅವಳಿಗೆ ಒಳ್ಳೆಯ ಜೀವನ ಕೊಟ್ಟಿದ್ದೀಯ.
ಹಾಗಾಗಿ, ಏನೇ ಆಗಲಿ, ಇಜ಼ಿ, ನೀನು ನಾಚಿಕೆ ಪಡುವಂಥದ್ದೇನೂ ಇಲ್ಲ.
ಏನೂ ಇಲ್ಲ.
- ಹೇ, ಬಂದಿದ್ದಕ್ಕೆ ಥ್ಯಾಂಕ್ಸ್. - ಪರವಾಗಿಲ್ಲ.
ನಮಗೆ ಮಾಡಲು ತುಂಬಾ ಕೆಲಸ ಇದೆ.
ನಮ್ಮ ಬಳಿ ಒಂದೆರಡು ಪರಿಹಾರ ಇದೆ, ಆದರೆ ತುಂಬಾ ಜಟಿಲವಾದವು.
ನನಗೆ ಅದು ಕೊಡಿ.
ಅದು ಒಳ್ಳೆಯ ಸುದ್ದಿ, ಥ್ಯಾಂಕ್ಸ್.
- ಹೂಲಿಯನ್. - ಇಸೊಲ್ದೆ.
ಹಾಯ್. ಕುಳಿತುಕೋ.
ನಾನು…
ನನ್ನ ಬಳಿ ನಿಮಗೆ ಸೇರಿದ ಒಂದು ವಸ್ತು ಇದೆ.
ನಾನು ಎಂಟು ವರ್ಷದವನಿದ್ದಾಗ,
ಅಪ್ಪ ತನ್ನ ಮೊದಲ ಪ್ರೇಮಕ್ಕೆ ಬರೆದ ಪತ್ರಗಳು ನನಗೆ ಸಿಕ್ಕವು.
ಅವು ಯಾರಿಗಾಗಿ ಎಂದು ನಾನು ಯಾವಾಗಲೂ ಯೋಚಿಸುತ್ತಿದ್ದೆ.
ಆದರೆ ಈಗ ಇಜ಼ಿ ಯಾರೆಂದು ನನಗೆ ಗೊತ್ತು.
ಹಾಯ್.
- ಹೇ. - ವೈದ್ಯರ ಜೊತೆ ಮಾತಾಡಿದೆಯಾ?
ನಾನು… ಇಲ್ಲ. ಇಲ್ಲ, ನಾನು…
ಇನ್ನೂ ಮಾತಾಡಿಲ್ಲ. ಅದರಲ್ಲಿ ಯಾವುದೇ ಬದಲಾವಣೆಯಾಗಿಲ್ಲ, ಆದರೆ…
ಒಂದು ಹೊಸ ಸುದ್ದಿ ಇದೆ.
ಹೋಟೆಲ್ ನಿರ್ಮಿಸಲು ನಿನಗೆ ಹೊಸ ಭೂಮಿ ಸಿಕ್ಕಿದೆ.
ನಿನಗೆ ನಿನ್ನ ವ್ಯವಹಾರ ಎಷ್ಟು ಇಷ್ಟ ಅಂತ ಗೊತ್ತು.
ಈಗಾಗಲೇ ತುಂಬಾ ತಡವಾಗಿದೆ ಅಂದುಕೊಂಡಿದ್ದೆ, ಆದರೆ…
ಇನ್ನು ತಡವಾಗಿಲ್ಲ.
ನೀನು ಹೇಳಿದ್ದು ಸರಿ. ಇದು ನನ್ನ ಮನೆ.
ಮತ್ತು ನಾನು ಇದನ್ನು ರಕ್ಷಿಸಬೇಕು.
ಆದ್ದರಿಂದ…
ನಾವು ನಿನ್ನ ವ್ಯವಹಾರದಲ್ಲಿ ಹೂಡಿಕೆ ಮಾಡುತ್ತಿದ್ದೇವೆ.
ರೈಗೆ ಇದು ಇಷ್ಟವಾಗುತ್ತೆ.
ನನಗೂ ಇದೇ ಇಷ್ಟ.
ನಾವು ನಿಮಗೂ ಇಂತಹ ಒಂದು ಶರ್ಟ್‌ ತಂದುಕೊಡಬೇಕು.
ಥ್ಯಾಂಕ್ಸ್, ಇಜ಼ಿ.
ಒಟ್ಟಿಗೆ ಕೆಲಸ ಮಾಡೋದು ಖುಷಿ.
ನನಗೆ ದೋಣಿ ಇಷ್ಟವಾಯಿತು.
ಚೆನ್ನಾಗಿದೆ.
ಒಂದು ಸೆಕೆಂಡ್.
ಹೇಳಿ.
ಈಗಲೇ ಬರುತ್ತೇನೆ.
ಅವಳಿಗೆ ಎಚ್ಚರವಾಗಿದೆ!
ಮರಳಿ ಸ್ವಾಗತ, ಚಿನ್ನ.
ರೈ.
ನನ್ನ ನೆನಪುಗಳು ಒಂದೊಂದಾಗಿ ವಾಪಸ್ ಬರುತ್ತಿವೆ.
ನಾನು ಅವನನ್ನು ಮುಟ್ಟಬಹುದು ಅನಿಸುತ್ತದೆ.
ನನಗೆ ಪರಿಚಿತನಾಗಿದ್ದ ವ್ಯಕ್ತಿ.
ನಾನು ಯೋಚಿಸುತ್ತೇನೆ…
ವಿಧಿ ನನ್ನನ್ನು ಇಲ್ಲಿಯೂ ಹಿಂಬಾಲಿಸುತ್ತದೆಯೇ?
ನಾನು ಒಮ್ಮೆ ಯೋಚಿಸಿದ್ದ ನನ್ನ ಕೊನೆಯ ಬೇಸಿಗೆ,
ನನ್ನ ಮೊದಲ ಮತ್ತು ಕೊನೆಯ ಸೂರ್ಯೋದಯ,
ನನ್ನ ಜೀವನದ ಆರಂಭಕ್ಕೆ ಬುನಾದಿಯಾಯಿತು.
ನಾನು ಹೂಲಿಯನ್.
ದ ಲಾಸ್ಟ್ ಸನ್‌ರೈಸ್
ಉಪ ಶೀರ್ಷಿಕೆ ಅನುವಾದ: ನಾಗರತ್ನ ಹೆಚ್ ಎಂ
ಸೃಜನಾತ್ಮಕ ಮೇಲ್ವಿಚಾರಕರು ಅಭಿಜಿತ್ ರ